Willis Drummond taldeak "Zugzwang" diskoa aurkeztuko du Biarritzeko Atabal aretoan. Emanaldia pelax taldeak zabalduko du.\nEngaiamenduari buruzko galdera sorta dakar "Zugzwang" disko berriak: nori lehentasuna? zeri lehentasuna? zu noiz hasten zira? eta gu noiz hasten gira? 2019ko diskoa da bete betean Zugzwang, Willis Drummonden estudioko seigarren diskoa. Gaur eta hemen bizitzen ari garenarekiko autokontzientzia ariketa bat egin du taldeak eta horrek galdera andana eragin die gaur eta sortzaile gisa duten egitekoari: nahikoa da kantatzea? edo sortzaileak kantatzeaz gain, bestelako engaiamendu bat izan behar du? kantatzeaz gain beste zerbait egin behar du? Eta entzuleak? Garai garaiko diskoa da Zugzwang, bizi gaituen garai honetan gertatzen ari zaiguna islatu nahi duena, alegia, horren sakon eta larria dirudien krisi ekonomiko, sozial eta ekologikoak jende aunitz eragiten ari den ezinegona islatu nahi duena. Ilunak bezain gogorrak dira letrak, baina era berean, baita baikorra ere.\n"Zugzwang" diskoan sonoritate aberastasuna bilatu du Willis Drummond taldeak. Disko aberats eta erliebe handikoa gorpuzten saiatu dira. Hala, teklatuak, tronboia, saxoa edo gorpuzkera ezberdineko gitarrak entzun daitezke. Kantaeran ere ñabardurak dakartza. Tono aldaketa asko dago diskoan. Letra bakoitzak, doinu bakoitzak, aldarte bat iradokitzen du. Artisau eran ondutako diskoa da Zugzwang. Diskoaren sormen prozesua aurrekoengandik ezberdina izan da, bai konposaketaren aldetik bai kantak lantzeko moduari dagokionez ere. Johannes Buffekin ekoitzi dute diskoa. Johannes, Felixen anaia izateaz gain, estudioko eta zuzeneko soinu teknikari eta ekoizle experimentatua eta aitortua da bai kanpoan (Thurston Moore, Dalek, Enablers, Lee Ranaldo, The Drones…) baita Euskal Herrian ere ( Lumi, Joseba Irazoki & Lagunak, Orbel…).\nDiskoa Berako Atala estudioan grabatu zuten aurtengo udan Iñigo Irazoki taldearen zuzeneko soinu teknikariaren estudioan. Nahasketa lanak Johannesen Endnote estudioan egin zituzten, abuztuan. Masterizazioa John Golden ingeniariaren Golden Mastering (Ventura, AEB) estudiokoen esku utzi zuten, "A ala B" eta "Tabula Rasa" masterizatu zuten berberek. Oraingoan ere oso pozik daude lortutako emaitzarekin. Ramon Zabalegi artistarenak dira diskoaren azala zein barruko diseinua. Potreta bat sortu du Ramonek, hiru taldekideen aurpegien batura, Willis Drummond taldearen aurpegia litzatekeena, Willis Drummond talde kooperatiboa baita, zeinetan bakoitzak garrantzi berbera duen.


Nortasuna ez da betierekoa | Bizigiro | Berria\nNortasuna ez da betierekoa\nPertsona bakoitzak bere nortasuna du, eta haren araberako jarrerak eta jokaerak izaten ditu bizitzan. Baina izaera ez da finkoa, eta alda daiteke. Hori aztertuko du bihar ‘Bizigiro’ gehigarriak.\nNortasuna ez da finkoa, noberaren bizipenek eta beste zenbait faktorek aldarazten dute. Neil Hall / EFE\nPertsona irekiak eta itxiak, urduriak eta patxadatsuak, berritsuak eta isilak... denetik dago gizartean. Ezaugarri sorta luzeak osatzen du norbanako bakoitzaren izaera; baina, ikerketek ondorioztatu dutenez, ezaugarri horiek alda daitezke, baita nortasuna bera ere. Izaeraren osaera, aldatzeko arrazoiak eta bideak, zailtasunak eta beste hainbat kontu landuko ditu bihar Bizigiro saileko gehigarriak, hiru psikologoren eskutik.\nBestalde, Kutxa Ekoguneak antolatutako euskararen ginkana jorratuko dugu gehigarrian: bost astez lehiatuko dira parte hartzaileak Internet bidez, eta talde irabazleak 3.000 euro jasoko ditu. Ekologia eta hizkuntza uztartuko ditu Ekoguneak seigarren lehiaketan.\nGastronomiak ere izango du tartea gehigarrian; Guillaume Roget sukaldaria ezagutuko dugu. Donibane Lohizuneko (Lapurdi) Le Brouillarta jatetxeko sukaldariburua da, eta Michelin gidak lehen izarra eman berri dio jatetxeari.\nAsteburuari begira jarrita, berriz, Abadiñoko (Bizkai) San Blas jaiak izango ditu mintzagai Bizigiro-k. Igandean egingo dute azoka: 90 janari postu inguru egongo dira, baita 260 abelburu ere, hainbat arrazatakoak. Azokaz gain, herri kirolak eta idi probak ere izango dira jai eguna biribiltzeko.


The hemispheres - Didactalia: material educativo\nBi mapa barne hartzen dituen Ikaskuntza Objektua, HEMISFERIOEN ezohiko ikuspegiak dituztenak. Hemisferioak alderatu ditzakegu eta zein kontinente/herrialde barne hartzen duten.\nHelburu orokorrak: Testu ezberdinak eta egokiak ulertuz irakurtzea, informazio orokorra eta espezifikoa erauziz aurretik finkatutako helburu baten arabera. Irakurketa entretenimendu eta informazio iturri gisa balioestea. Espezifikoak: Hemisferioei buruzko informazioa eskatu eta eman, haien arteko alderaketak eginez. Beste hizkuntza batean irakurtzen eta idazten jakiteak duen garrantzia aitortzea eta balioestea. Edukiak - Ezagutza kontzeptualak (adierazpznezkoa): Nothern Hemisphere/Southern Hemisphere. Land/Sea Oceans. Kontinenteak. Prozesurazkoa: Testua/audioa eta irudiak elkartzea. Esaldi errazak idaztea beste adibide edo eredu batzuk jarraituz. Jarrera-mailakoa: Kultura zabaltzearen garrantzia. Beste hizkuntza batean irakurtzen eta idazten jakiteak duen garrantzia aitortzea eta balioestea. Aurretiazko Ezagutzak: Bigarren Zikloko ingeles ezagutzak. Aurreko Ikaskuntza Objektuetako oinarrizko ezagutzak. Objektuaren gida didaktikora jotzea.\nPalabras clave: mendebaldea iparraldea kontinenteak ozeanoak itsasoa lurra ekialdea hemisferioak hegoaldea\nURL repositorio: /repositorio/25032010/ee/es_2009051932_7350153\nEdad: Adina: 10-12 urte\nFecha anotación: 19/05/2009 0:00:00\nMapa Conceptual sobre The hemispheres


"Une zailetan ere, kataluniarrek eta euskaldunok elkar lagundu behar dugu" - Mondraberri\nKepa Ormaetxea Urriaren 1aren lekuko izan zen\n"Une zailetan ere, kataluniarrek eta euskaldunok elkar lagundu behar dugu"\nArrasatear honek azaldu digu Bartzelonan "hiritarrak, bozka eman ostean, pozarren irteten zirela kalera". Salatu du preso politikoen aurkako sententziak "errepresioaren bidetik jarraitzen duela". Horregatik, dei egiten du zapatu honetako manifestazio nazionalean parte hartzera.\nKATALUNIAKO BIDEOAK ETA ARGAZKIAK: KEPA ORMAETXEA / Hemengo argazkia eta testua: Gontzal Landa Herbias / 2019ko urriak 17, osteguna\n- Zergatik erabaki zenuen 2017ko urriaren 1ean Katalunian izatea?\n- Ilusio itzela eragiten zidan erreferenduma izateak, eta une historikoa bertatik bertara bizi nahi nuen.\nLagun batzueri proposatu nien Kataluniara joatea, eta hala 'Txiron', Felix Arriaran, Kristina Azurmendi eta laurok Bartzelonara joan ginen.\nEneko Barberena eta nire iloba den Itxaro Artola zinegotziak ere joan ziren, beste arrasatear batzuen artean.\nIrailaren 30ean (erreferedumaren bezperan) Bartzelonara iritsi ginen, eta Gràcia auzoan ostatu hartu genuen.\n- Zer-nolako giroa bizi zen kaleetan?\n- Ordurako kalean giro nahasia bizi zen: alde batetik, hiritarrek bozkatzeko izugarrizko ilusioa zuten, baina bestetik, beldurra zuten estatu espainiarrak bidalitako polizia, guardi zibil,... mordoengatik.\nGracia auzoan bozkatzeko bi eskola zeuden, eta inguru horietan ibili ginen jendeari elkartasuna adieraziz, giroa biziz,... Gu bezala, nazioartetik etorritako lagun piloa zeuden Bartzelonan, nazio ezberdinetatik etorriak. Baita nazioarteko begirale ofizialak tartean ere.\nKaleetan zehar hiritar ugarirekin hitz egin genuen, eta nik orduan ere txapela neramanez, kataluniar asko laster batean ohartzen ziren Euskal Herrikoak ginela, eta harrera egiten ziguten.\n- Nazioarteko ekitaldi ofizial batean izan zineten?\n- Bai, egun horretan (erreferendumaren bezperan) arratsalde partean estatu gabeko nazioei harrera ofiziala egin zitzaien. Antzoki batean egin zen, eta guk bertara sartzeko aukera izan genuen. Nazio bakoitzak bere ekarpenak egin zituen.\nOndoren, tabernetan ibili ginen jende ugarirekin hitz egiten, besteak beste, EH Bilduko Maddalen Iriarterekin. Giro oso ona zegoen, eta kataluniarrek harrera oso ona egin ziguten.\n- Nola esnatu zen Urriaren 1a?\n- Goizeko 8:00 eta 9:00 artean izugarrizko zaparrada bota zuen, baina ordurako hiritar uholde bat ilara luze-luzeak eginak zituen eskoletan bozkatzeko irrikitan.\nHiritarrek pertsona nagusiei ilararen aurrealdean jartzea utzi zieten. Tartean ere, une historikoa bizitzeko asmoz, aita-ama ugarik euren haurtxoak zeramatzaten. Bozkatzeko eskolak ireki ziren, eta hiritar ugarik bozka eman ostean, eskoletatik pozarren, euforiko irteten ziren.\nNik hori ikustean galdera bat burura etorri zitzaidan: "Noiz egin ahalko dugu gauza bera nire Herrian, Euskal Herrian?". Bozketetako irudiak kamerarekin hartzeko, eskola sartzen saiatu nintzen. Ez neukan horretarako akreditaziorik, baina nire egoera azaldu nienean, bozkalekura sartzen utzi zidaten.\n- Nolakoa zen bozkalekuetako giroa?\n- Eskola barruan, bozkalekuetan irudiak grabatu eta argazkiak egin nituen, eta ikustekoak ziren adineko pertsona nagusien aurpegiak bozka ematean. Horiek ziren ilusioa eta poza!\nEstatu espainiarrak eta gobernu espainiarrak lehen esaten zuten 'sin violencia todo es posible', baina Katalunian Urriaren 1ean argi eta garbi ikusi zen, biolentzia barik ere, gobernuaren ezezkoa. Biolentzia erabili zutenak poliziak izan ziren, Herriaren kontra gainera.\nOrdurako poliziak beste eskola batzuetan sartzen hasiak ziren, gure eskolan horren berri izan genuen, eta horren aurrean "prest egotera" dei egin zen gure eskolan. Jakina da poliziek pertsona ugari zauritu zituztela.\nArratsaldean Gràciako beste eskolara joan ginen, eta hiritarrak bertan ere, bozka eman ostean, pozarren irteten ziren.\n- Zer da gehien harritu zintuena?\n- Gehien harritu ninduen gauzetako bat izan zen hango alderdi abertzale gehienak bat-eginik zeudela, aurrera egin zezaten Herriak eragiten zielako. Euskal Herrian ez da gauza bera gertatzen.\nHemengo jendarteak badu erreferenduma egiteko gogoa, baina ez gara kapaz Herri bezala alderdiei hori egitera behartzeko. Alderdi bakoitza bere kaxara doa, eta hori penagarria da.\n- Zer egon zen jokoan Kataluniako erreferendumean?\n- Gure etorkizuna, ez soilik Kataluniakoa, baita estatuko beste herriena ere. Ni bezalako pertsonak adinekoak gara, eta bizitza honetatik bagoaz apurka, baina bitartean zer-nolako etorkizuna dute gure gazteek?\nEstatu espainiarrarekin ezer gutxi egin daiteke, politikari espainiarrek demokrazia bat dagoela esaten duten arren, ez da hala. Justizia eta politika ez daude bereizita, dena nahastu dute, eta hori agerian geratu da kataluniar preso politikoen, Altsasuko gazteen eta oro har euskal preso politikoen auzietan.\nPolitikari espainiarrek egindako legeak eurek ez dituzte betetzen, eta horren ondorioz, esate baterako, praktikan euskal preso politiko batzuk bizitza osorako kondenatu dituzte. Ondorioz, senide eta lagunek milaka eta milaka kilometro egin behar izaten dituzte astero-astero.\n- Ordutik 'procés'a jarraitu duzu?\n- Bai, Kataluniako ordezkarien aurkako epaiketa zuzenean jarraitu nuen telebista bidez hainbatetan. Epaituek izugarrizko duintasuna agertu zuten, egin zutena defendatu zuten, ez ziren ezkutatu.\nEsate baterako Jordi Cuixart-en hitzek hunkitu ninduten, negarra eragin zidaten, duintasun itzela azaldu baitzuen. "Yo lo volvería a hacer" berretsi zuen, "lo hice porque era mi obligación" azalduz.\nSententzia ezagutzean, frustrazioa sentitu nuen, ikusi bainuen estatu espainolak bide errepresibotik jarraitzen zuela. Ez zion bidea negoziazioei, elkarrizketei,... ireki. Berdin dio Rajoy presidentea izatea edo Sanchez izatea, emaitza berbera da.\nGobernu aldaketa izan zenean, baziren aldaketarako esperantza batzuk, baina ikusi dugu estatu gaietan korda beretik jarraitzen dutela. Errepresioa baino ez dute gauzatzen. Gogorra da ikustea, herritarren bozkatzeko eskubidea posible egiteagatik, 13 urte arteko kartzela zigorrak ezartzen direla.\nNazioartea ikusten ari da estatu espainolean ez dagoela demokraziarik. Horri esker, nazioarteak presioa egin dezake, baina oso zaila ikusten dut aldaketa handi bat izatea. Hala ere, nik uste kataluniarrek bide horretan jarraitu behar dutela, bai ala bai.\n- Nola ikusten duzu Euskal Herriko egoera?\n- Niri tristura eragiten dit Euskal Herrian gu kapaz ez izatea Katalunian egindakoa hemen egiteko. Gure Esku bezalako ekimenak oso ondo daude, baina uste dut ez direla nahikoak.\nSuposatzen dut hemen, Katalunian gertaturikoa ikusirik, beldur puntu bat dagoela, eskarmentua duela. Politika mailan ez ezik, gizartean ere etorkizuna beltz ikusten da:\nGero eta probezia handiagoa dago, aberats batzuk gero eta aberatsagoak dira, gazteek lan bila kanpora joan behar dute edo hemen lan prekarioak dituzte, borroken ondorioz lortutako eskubideak pikutara joaten ari dira,...\n- Kataluniaren alde, Gure Eskuk antolatuta, manifestazio nazionala izango da zapatuan Donostian.\n- Ea Arrasatetik autobusetan herritar asko joaten den, izen-emateak zabalik jarraitzen du. Aurrera egin behar dugu, Euskal Herria askatu arte, eta une zailetan ere kataluniarrek eta euskaldunok elkar lagundu behar dugu.


ELA: Pentsioen Erreformak 69 urtera atzeratuko du erretiro adina\nSindikatuaren aburuz, egungo Pentsioen Erreformaren Legea aplikatuz gero, BPGren % 3,5 aurreztuko du Estatuak, 2010eko 37.000 milioi adina, hots, ekitaldi horretako pentsio-gastuaren ia %40.\nELA sindikatuak salatu duenez, iraunkortasun faktorea jasoko du Espainiako Gobernuak onartutako aurreproiektuaren Pentsioen Erreforma Legeak. Faktore horrek erretiroa hartzeko adina eta bizi-itxaropena jarriko ditu harremanean. ELAK azaldu duenez, 2027 urterako legezko erreforma guztiak izango dira indarrean eta horrek erretiroa hartzeko adina 69 urtera atzeratzea ekarriko du.\nBestalde, egungo Pentsioen Erreformaren Legea aplikatuz gero, BPGren % 3,5 aurreztuko du Estatuak, 2010eko 37.000 milioi adina, hots, ekitaldi horretako pentsio-gastuaren ia %40, sindikatuak zabaldu duenez. Erreforma bertan behera uztea eskatu du berriro ere ELAk, bere hitzetan, lapurreta delako.\nMikel Noval Gizarte Alorreko arduradunak eta Janire Landaluce Ikasketa Bulegoaren kideak Gobernu espainiarraren aurreproiektua baloratu dute eta bere esanetan, langileen pentsioetan izango duen eragin ekonomikoa handia, oso garrantzitsua eta larria izango da.\nSindikatuak azaldu duenez, erretiroa hartzeko adinaren atzerapena, pentsioa kalkulatzeko azken 25 urteak aintzat hartzea eta aipatutako iraunkortasun faktorea izango dira aurrezten gehien lagunduko duten neurriak. Honekin batera, emakumeak batez ere kaltetuko ditu erreforma honek, hauek baitira kontratu partzialak eta langabezia tasarik altuenak jasaten dituztenak.\nAzkenik, CC.OO. eta UGT sindikatuak salatu ditu ELAk, murrizketa hauei babesa erakusteagatik.\nInformazio gehiago:Eitb: ELA: Pentsioen Erreformak 69 urtera atzeratuko du erretiro adina


Guaixe 2019-10-05 11:07\nPentsio eta soldata duinak aldarrikatu zituzten.\nPasa den larunbateko manifestazioan 500 bat pertsona elkartu ziren. Mugimendu feministak eta gazte asanbladak bat egin zuten deialdiarekin. Astelehenean, 12:00etan, Altsasuko udaletxe parean kontzentrazioa eginen dute.\nSakanako Pentsiodunen eta Adinduen Koordinakundeak deituta pentsio duinak aldarrikatzeko manifestazioa egin zen eta horren alde borrokan segitzeko prest daudela azpimarratu zuten. Mobilizazioa hasi aurretik hartu zuen hitza koordinakundeko kide batek eta pentsioak zer diren gogorarazi zuen: “bizi kalitatea bermatzen duen erretiroa gozatzeko asmoz, urte luzez lan egin duten pertsonen bizibide eta duintasuna dira pentsioak. Gobernuek urtero handitu beharko lukete Kontsumo Prezioen Indize errealaren arabera”.\nGaztigatu zuenez, bederatzi milioi pertsona baino gehiago dira pentsiodunak eta erretiratuak. “Ondo irabazitako bizimodu duinaren eskubidea dugun pertsonak, eta ez unean-uneko gobernuaren txotxongiloak”. Horregatik, 1.080 euroko gutxieneko pentsioa eta 1.200 euroko lanbide arteko gutxieneko soldata exijitu zituzten. “Toledoko ituna berriro abian jartzea eskatu zuten, “pentsioen inguruko estatu akordioa lortzeko. Eta akordio hori konstituzioan sar dezatela, aurretik gertatutakoa errepika ez dadin”. PPko Mariano Rajoyren gobernuak “pentsioei zuzendutako 60.000 milioi euro bankuei eman zizkietela gogorarazi zuten. Eta azpimarratu zutenez, “ez Rajoyk ez Pedro Sanchezen gobernuek ez dutela pentsiodunen arazoetan ardurarik. Horregatik, mobilizazioetan jarraituko dugu”.\nAltsasuko mugimendu feministako kideek gogorarazi zuten pentsiodunen mobilizazioak emakumezkoek abiarazi zituztela, “indarrean dagoen gizarte matxistak ahaztu egiten bagaitu ere”. Gaztigatu zutenez, “emakumezkoek jasaten dugun diskriminazioa ez da naturaren ondorioa edo gure ahalmen mailaren emaitza, eredu patriarkal baten ondorio baizik”. Eta emakumezkoen aldeko aldarrikapenak egin zituzten, besteak beste: genero arrazoiengatik sortzen den pentsio-arrakala ezabatzea, familia eta etxeko zainketa lanak, sozialki eta ekonomikoki aintzat hartzea, betidanik emakumezkoek egindako orain gabeko lanari buruzko eztabaida zabaltzea edota alarguntza-pentsioaren balioa, kotizatzailearen ezkontideak kobratutakoaren % 100 izatea, adin mugarik gabe.\nAltsasuko gazte asanbladako ordezkariek azaldu zutenez, manifestazioarekin bat egin zuten, aurrena, “langile-klasearen beste sektoreei gure elkartasuna adierazteko”. Eta, atzena, “langilegoaren batasuna aldarrikatzeko”. 1.080 euroko pentsioa “bizi duin bat izateko minimoa da hori. Bizi osoa lanean egon ondoren, bizi duin bat merezi duzue”. Gazte asanbladako kideek gaineratu zutenez, “ezinezkoa da pentsio duinak egotea soldata duinik gabe. Gaurko gazte langileon soldata miserableak, biharko pentsionisten pentsio miserableak izanen baitira”.\nAurreratu zutenez, “etorkizunik gabeko belaunaldia ez da belauniko hilko. Gure eskutan dago horrekin bukatzea. Beste mundu bat posiblea eta beharrezkoa da, baina ez dugu etxean itxoiten lortuko”. Horregatik, emakumezko prekario edota pentsionistak bat egitera deitzearekin batera, antolakuntza eta borroka aldarrikatu zituzten.


Ardoa glutenik gabe al dago? Jakin dezagun - Ongizatea\nEtxetresna Elektrikoak Ilea Produktuak Osasuna Etxeko Erremedioak Estresarena Karrerak Eta Dirua Ezagutza Eta Hezkuntza Lagunak Eta Familia Fitness\nGlutenik gabeko ardoa al dago? Ezagut dezagun\nGaixotasun zeliakoa edo glutenarekiko intolerantziaren bat baduzu, badakizu saihestu behar dituzun jaki ugari daudela, mina bikoiztu edo okerrago amaitzeko. Baina galdera garrantzitsu bat (guretzat behintzat) geratzen da: ardoa glutenik gabea al da? Erantzun laburra da, bai. Alessio Fasano doktoreak, Massachusetts General Hospitaleko Zeliako Ikerketa eta Tratamendurako Zentroko zuzendariak, esan zuen Wine Spectator , 'Glutenik ez duen edari alkoholdunen adibide klasikoa ardoa da. Normalean, mahatsarekin egiten da eta prozesuak, egoera arruntetan, ez du inolako esposizioik glutenarekiko ». Baina garrantzitsua da kontutan izatea komeni zaizun salbuespen batzuk ere badaudela. Jarrai ezazu glutenarekiko intolerantzia jasanez jakin behar duzun guztia.\nheroien irudiak / getty images\nGlutenik al dago ardoan?\nLehenik eta behin, freskatze azkarra. Glutena garian, zekalean eta garagarrean dagoen proteina da. Gaixotasun zeliakoa baduzu edo beste edozein arrazoirengatik glutena sentikorra edo intolerantea bada, garrantzitsua da glutena duten jakiak edo edariak saihestea. Glutenarekiko intolerantziaren sintoma batzuk hantura, urdaileko mina, beherakoa, larruazaleko arazoak eta abar dira. Ardoari dagokionez, barietate gehienak glutenik gabeak dira eta, beraz, kontsumitzeko seguruak dira. Mahats hartzituak soilik izan ohi direnez, ardoa glutenik gabe dago naturalean. Enologo batzuek, ordea, glutena nahasketan sartzen duten metodoak erabiltzen dituzte.\nGlutena sartu daiteke akabera prozesuan zehar\nArdogintza ezagutzen ez dutenentzat, isuna ardoari nahi ez diren elementuak (proteinak, landareen konposatuak eta legamia bezalakoak) kentzen dituen prozesua da, argia dela eta usaina eta zaporea ona dela ziurtatzeko. Finatzeko agenteak nahi ez diren elementuekin lotzen dira, ardoaren hondora jaisten direnak eta erraz iragazi daitezkeenak. Glutenik gabeko finatzeko agente arrunten artean arrautza zuringoak, esne proteinak, arrain proteina eta bentonita buztina daude (aukera vegana). Arraroa da, baina glutena bera finatzaile gisa erabil daiteke. Hala eta guztiz ere, ikerketek frogatu dute glutena finatzaile gisa erabiltzen denean, glutena jasaten duten gluten hondakinen kopurua ez dela nahikoa glutenarekiko intolerantzia dutenengan erreakzioa eragiteko. Ren arabera Elikagaien eta Droga Administrazioaren glutenik gabeko elikagaiak etiketatzeko jarraibideak , janariek (eta edariek) glutenik gabeko etiketa izan dezakete, berez glutenik gabeak badira edo gluten gabeko milioi zati bakoitzeko 20 ppm baino gutxiago badituzte.\ntxakur arrazak lehen aldiz jabeentzat\nTO 2011ko azterketa urtean argitaratua Nekazaritza eta Elikagaien Kimika Aldizkaria aurkitu dute ardoan geratzen den glutena 20 ppm-tik behera jaisten dela. Oraindik ere, gaixotasun zeliakoa duten pertsonen ehuneko txiki bat dago, 20 ppm-tik beherako gluten kantitate arrastoek eragin dezaketena. Talde horretan sartzen bazara, adimenduna da zuzenean iturrira joatea eta upategiek isuna zer erabiltzen duten jakitea. Hobe seguru sentitzea baino.\nArdoa kutsa daiteke zahartzen eta gordetzen den arabera\nUne honetan, ardo gehiena ontzen da eta altzairu herdoilgaitzezko ontzietan gordetzen da. Gutxiago, gari-pasta kopuru txikiarekin (glutenik ez duena) zigilatutako haritz upeletan ere biltegiratu daiteke. Glutenak finatzaile gisa erabiltzen diren ardoekin gertatzen den bezala, kutsadura larria izateko arriskua txikia da. 2012an, Tricia Thompson, fundatzailea Glutenik gabeko zaindari , gari-pasta itxitako upeletan amaitutako bi ardo desberdinen gluten maila neurtu du. Ardoek FDAren 20 ppm estandarrak baino askoz gluten gutxiago zutela aurkitu zuen. Berriro ere, edaten ari zaren ardoa nola zahartzen den ziur egoteko, jakin upategian zer zigilatzaile erabiltzen duten.\nArdo freskoen edariek glutena eduki dezakete\nAzken urteotan, ardo freskoagoek edaten duten zerbait berpiztu dute. Jada herren jotzen ez dutenak, orain marka ederra duten Instagrameko marka ederra duten hip edari konpainiek egiten dituzte. Ardoan oinarritutako edariak diruditen arren, asko malta-edariak dira. Maltak garagarrez egindako ernetutako zereal aleak dira, glutena duena. Konponbidea? Ziurtatu ontzia arretaz irakurtzen duzula. Maltako edari gisa etiketatuta badago, zuzendu. Benetan ardoaren eta fruta zukuaren nahasketa bada, aurrera.\nZein dira glutenik gabeko alkohol aukerarik onenak?\n1. Ardoa (gogoan hartuta goiko oharrak)\nGoian azaldu dugun moduan, salbuespen batzuk daude 'ardoa glutenik gabea' arauan. Horiez aparte, ordea, ardoa aukera bikaina da glutenarekiko intolerantzia dutenentzat gure artean edan bat edo bi hartu nahi dutenentzat. Berriro ere, ardoa isuna edo biltegiratzea nola dagoen jakiterik ez badago, ikerketa txiki batek bide luzea egin dezake edalontzia altxatzen erosoago sentitzeko.\n2. Izpiritu gehienak\nolinpiadak zuzeneko korrontea dohainik\nArdoa ez bazara, baliteke psikorik asko glutenik gabekoak direla jakitea. Arabera Chicagoko Unibertsitateko Medikuntza , glutena duten aleetatik distilatuta dauden likoreak ere, zekalea edo garagarra bezalakoak, orokorrean ere segurutzat jotzen dira. Zergatik? Destilazio prozesuak proteinak, glutena barne, kentzen ditu likoretik. Kontuz ibili behar den gauza bat, ordea, zaporeko destilatutako likorea da, zaporea destilazio prozesuaren ondoren gehitzen delako eta, beraz, glutena sar daitekeelako produktuan. Zaporeko likore destilatuen kasuan, jarri fabrikatzailearekin harremanetan azken produktuaren glutenik gabeko egoera ezagutzeko.\n3. Glutenik gabeko garagardoa\nNormalean, garagardoa ura, lupulua, legamia eta garagarra erabiliz egiten da. Garagarra glutena duen alea da. Baina, garagardo gehienak glutenik gabekoak badira ere, merkatu oparoa dago glutenik gabeko garagardoentzat, garia, garagarra edo zekalea ez diren aleetatik eratorritakoak (arroza, artoa, sorgoa eta artatxikia maiz erabiltzen dira). Zenbait garagardotegi glutenik gabeko instalazioak dira, edozein motatako kutsadura ekiditeko. Kontua da, glutena zuretzako ezezkoa bada, itsatsi glutenik gabeko gisa garagardoekin. aukera bikainak hor kanpoan.\nmaitasunezko film korearrik onenak\nLOTUTAKOAK : Poza munduari! Ardoaren Abentura Egutegi honek 12 botila gorri, zuri eta txinpartatsu ditu\nKategoriak Azala Berrian Ezkonberrien Moda\naurpegiko ilea kentzeko etxeko erremedioak betirako\nilea erortzeko aholku naturalak\ndisney próximas películas 2017\nnola kontrolatu ilea etxean erortzea\nSan Valentin eguna bakarkakoentzat\nnola erabili gozogintza soda larruazalerako


Hizkuntzakeriaren arrautzea - bizkaie.biz\nBizkaie! 2018-04-10 08:14 Euskerea berbagai\nGogoetea plazaratu dau Patxi Saez soziolinguisteak, elebitasunaz eta euskerearen eta inguruko hizkuntza hegemonikoen artean dagoan desorekeaz.\nAulestia | Ikusi handiago | Argazki originala\nHizkuntzakeriak jotako hizkuntzeak hegaztien arteko kukuaren moduan jokatzen dau. Aurrena, auzoko txoriaren habian bere arrautzea jarten dau, baita euskerearen ikur bihurtuta daukien txantxagorriaren habian be, eta, ondoren, arrautza horretatik jaiotako kuku kumeak legez jokatzen dau: inguruko arrautza guztiak habiatik bota eta akabatzen ditu, habian bera bakar-bakarrik geratzeko. Hain zuzen be, hizkuntzakeriak euskerearen habian horretarako jarri dau elebitasunaren arrautzea.\nGaztelaniaren eta frantsesaren hizkuntzakeriak elebitasun mueta bat eta bakarra bultzatzen dau: gaztelaniaren nahiz frantsesaren nagusitasunari eustea eta betikotzea helburu dauen elebitasuna. Elebitasun mueta horren arabera, menpeko hizkuntza gitxituak, gurean euskereak, identidadearen funtzinoa beteten dau eta, hizkuntza nagusiak, menperatzaileak —gurean gaztelaniak eta frantsesak—, komunikazinoaren funtzinoa. Elebitasun mueta horrek bultzatzen dauenaren arabera, hiztunek ez daukie hizkuntza gaitasun berbera gizarteko bi hizkuntzetan. Gaitasun eta erraztasun handiagoa dabe gizartean komunikazinoaren funtzinoa beteten dauen hizkuntza menperatzailean, gizartean erabateko nagusitasuna dauen hizkuntzan. Eta gaitasun kaskarragoa, barriz, hizkuntza gitxituan, hizkuntza horretan komunikazinoa oztopatu eta ezinezkoa bihurtzerainokoa. Beraz, gizartean ahulagoa dan hizkuntzeak, gurean euskereak, identidadearen funtzino sinbolikoa beteten dau —euskaldun izatearena— eta gaztelaniak nahiz frantsesak, aldiz, hizkuntza guztiek daben funtzinorik garrantzitsuena, komunikazinoarena.\nElebitasun hau menpekotasunezko elebitasuna dogu, hizkuntza nagusiak nagusi izaten jarraitzen dauelako eta menpeko hizkuntza gitxituak bere ahulezia eta menpekotasuna betikotzen dauelako. Menpekotasunezko elebitasun honen gakoa hizkuntza gaitasunean dago. Izan be, hizkuntzen arteko menpekotasuna hizkuntza gaitasunean ardaztuta dago, hizkuntza gaitasunaren nagusitasunak hizkuntzearen gizarte nagusitasuna dakarrelako.\nHain zuzen be, gaur egun, azaldu dogun menpekotasunezko elebitasun horixe dogu indarrean Euskal Herriaren luze-zabalean, arnasgune gitxi batzuetan izan ezik. Gaur-gaurkoz, gure artean, gaztelaniak eta frantsesak, bakotxak bere eragin eremuan, erabateko nagusitasuna dabe gizarteko komunikazino hizkuntza legez. Euskereak, aldiz, berbadun barrien artean batik bat eta eremu erdaldunetan bereziki, identidadearen funtzinoa baino ez dau beteten, gutartasunaren funtzinoa, tribuko kide sentiarazoteko funtzinoa; eta, eguneroko gizarte bizitzan, barriz, euskerearen erabilerea oso apala da.\nBeraz, euskerearen etorkizuna berezko hiztunakaz trinkotutako harreman-sareak etxez etxe, herriz herri eta uriz uri hedatzean datza. Euskeraz beste edozein hizkuntzatan baino gaitasun eta erraztasun handiagoa daben euskaldunak dira euskerearen berezko hiztunak; euskerea dabenak euren kolkorako, euren kautarako, barruko berbeta eta gogoetarako tresna. Azken baten, berezko mintzoa euskerea dabenak, ardatz-hizkuntza euskerea dabenak: euskeratik eta euskeraz bizi diranak. Gaur egun, euskerearen berezko hiztunak, batez be, Amezketa, Aulestia, Leitza eta Azpeitia lako arnasguneetan dagoz eta ugariak dira hamar urte arteko neska-mutikoen artean.\nEuskerearen berezko hiztunek badabe ezaugarri bat: gaztelania ulertzeko hainbestean moldatzen dira, arazo barik, baina berba egiteko ez dabe euskeraz adinako erraztasunik. Erdal eremuko hiztun barriei euskereagaz jazoten jakenaren antzera, baina ez neurri berean, askoz txikiagoan.\nHain zuzen be, Espainiako nazionalismo linguistikoak euskerearen hiztun horreek zigortu izan ditu batez be. Gaztelaniaren nagusitasunaren jagoleek garrantzia ikaragarria emoten deutsie gaztelania zuzen eta egoki erabilteari, jakin badakielako hor jokatzen dabela gaztelaniaren nagusitasunaren etorkizuna. Horregaitik, gaztelania euskerearen doinu eta egituratik berba egiten daben euskerearen berezko hiztun horreek gaztelaniaren hizkuntzakeriatik bultzatutako burla eta isekak jaso izan ditue. Euskerearen kontrako hizkuntzakeria erasokorra eta krudela jazo zan joan dan XX. mendean bizi izan ziran euskerearen azken hiztun elebakarrakaz. Gaur egun, oraindino be, euskerearen berezko hiztunen memoria kolektiboan iltzatuta dago hizkuntzakeria ha eta gaztelaniagaz arazorik izan daitekeenaren bildur-haize horrek eragina dau erderaz ondo egiten ikasteko.\nBurla eta barrea potere egitureari lotutako tresnak dira. Gaztelaniaren hizkuntzakeriaren sustatzaileek, umiliazinoaren bidez, euskerearen hiztun elebakar hareek gaztelania zuzen eta artez ikastea lortu nahi eben, alde batetik, eta, bestetik, euskerearen erruagaitik euren burua barregarri ixten ebela eta euskereak gizartearen erdigunetik, gaztelaniaren erdigunetik, gizartearen periferiara, euskerearen periferiara, urruntzen zituala ikusiarazo nahi eutsien euskaldun peto hareei. Beste era batera esanda, gaztelania integrazinoa ebela eta euskerea bazterketea.\nKontrapuntua, barriz, hizkuntza gitxituaren sustapenean dabizan eragileek jarten dabe. Ahuldutako hizkuntzearen txingarra hauspotze lanetan dabizanek hizkuntza gitxituan trakets berba egitea bultzatzen dabe komunikazinorako oztopo handiak dituen hiztunen artean; berba egitea, trakets bada be, ez berba egitea baino hobea dalakoan, hizkuntza gitxitua indarbarritzeko. Eta hara non gertatzen dan paradoxea: hizkuntza nagusian ez dira ezelan be onartzen hizkuntza gitxituan onartzen diran akats eta trakeskeriak. Hau da, nagusitasun egoeran dagoan hizkuntzeak bere sendotasunari eusteko ez dau hizkuntzea trakets erabiltea onartzen, eta ahulezia egoeran dagoan hizkuntzeak, barriz, egoera hori gainditzeko eta hobetzeko hizkuntza trakets erabiltea onartu eta bultzatzen dau. Holan, Eusko Jaurlaritzeak bere garaian sustatutako Pixka bat es mucho ha berehala txarretsi eben hainbat euskaltzalek Un poco da as(c)ko itzulpena eta berba-jokoa eginez.\nOrain hurrena, Bilboko gaztelaniaren zulokotean jaio, bizi eta eskoleak euskaldundu dauen Aitor Zurdo gazteak holan idatzi eban Zuzeu agerkari digitalean: Bilbon errealidade erdaldunak inguratu eta itoten dau euskerea. (...) Edozelan be, euskerearen burruka horretarako, nik beste slogan hau aukeratuko neuke: Elebakarra da, bide bakarra! (...) Euskerea aldarrikapena baino, hiztunentzat komunikazinorako tresna naturalena izan behar da.\nEta bere senetik eta esperientziatik topautako bidea proponidu deusku Aitorrek: Gitxi gorabehera ingelesagaz dogun egoerara heltzea, baina erdereagaz. Hau da, ulertu bai, baina erabat menperatu ez.\nMaialen Lujanbio bertsolariak, barriz, holan azaldu dau bide hori: Marrazteko konpasak orratz bat izaten dau, eta orratz hori finkatutakoan zirkuluak marrazten dira beste besoagaz. Eta jakina, orratz hori zenbat eta finkoago sartuta egon, orduan eta lasaiago, errazago eta zabalago edegi ahal izango dogu zirkulua. Bada, hizkuntzeagaz bardin. Guk orratza euskeran sendo finkatuta baldin badaukagu, orduan eta bildur gitxiago izango dogu beste hizkuntzetara zabaltzeko, ez dogulako gure oinarria galtzeko arriskurik izango. (...) Era berean, iruditzen jat gure eleaniztasunaren subertea sentidu eta aldarrikatu behar dogula. Askotan arazotzat bizi dogu eleaniztasuna, ondoko hizkuntzak nagusiagoak diranez, bildur garelako gurea zurrupatuko ete daben, baina lortzen badogu euskerea ardatzean finko lotzea ez daukagu ezeren bildurrik izan beharrik. Gu ez gara erdia; gu doblea gara, eta ez dogu zertan lotsatu.\nPatxi Saez Beloki. Soziolinguistea eta Euskaltzaindiaren Sustapen batzordeko kidea.


Fazies (medikuntza) - Wikipedia, entziklopedia askea.\nArtikulu hau medikuntzari buruzkoa da; geologia gaitzat duena beste hau da: «Fazies»\nMedikuntzan, faziesa eri dagoenaren aurpegikera da, zenbait eritasunen ezaugarri berezia dena. Eritasun bakoitzak fazies desberdina izaten du ezaugarri; kolerak jotako eriek adibidez, ezpain eta betazal urdinxkak izaten dituzte eta larruazala lehor zakarra; sabelaldeko eritasunak dituztenek sudur zorrotza, goiko ezpaina goruntz altxatua eta enoftalmia (begiak barnera sartuak) izaten dute; hil zorian daudenek, berriz, sudur zorrotza, larruazala zurbila eta zimurtua, eta enoftalmia izan ohi dute.


Kantauri itsasoan (lehorretik) murgilduz - Turismo\nKantauri itsasoan (lehorretik) murgilduz\nBizkaiko kostaldean itsaslabar ikaragarriak, historia handiko itsasargi enigmatikoak eta hondartza itzelak zain dituzu. Jalgi hadi Kantauri itsasora!\nGetxotik Armintzara, Uribe Kostako itsaslabarrek Bizkaia inguratzen dute bere aberastasun geologiko eta paisajistikoa ezaugarri dutela. Ingurumen-balio handiko labar hauek 80 metroko altuera izatera hel daitezke.\nOrobat, gure kostaldean lau itsasargi miretsi ditzakezu: Galeakoa, Getxon; Santa Catalinakoa, Lekeition -Euskadin bisitatu daitekeen bakarra-: Matxitxako argidorrea, itsasargizain eskolaren egoitza ohia; eta azkenik, Gorlizekoa, Kantauri itsasoko itsasargirik altuena.\nIngurune paregabe honetan barrena, hondartza eder eta bakartiak aurkituko dituzu, Barrikan dagoen Meñakoz hareatza, kasu, non laba arrastoak ere topa ditzakezun. Jakina, eszenatoki zirraragarri hau helmuga bikaina da surf, piraguismo edota parapente zaleentzat.\nBizkaiko itsasoa liluragarria da. Kantauriko oldarrak itsasertzearen aurka bide eman dio kostalde-paisaia ikaragarriari, aho bete hortz utziko zaituzten itsaslabarrekin, Galean ikus ditzakezunak; edota oso balio handiko geologia-eraketekin, Getxoko kostaldean den flysch txundigarria, kasu.\nAntzina-antzinatik, bizkaitarrok itsasoari hertsiki lotuta gaude. Arrantzaleak itsasoan barrena murgildu ohi ziren arrain bila, beren familiak elikatzeko asmoz. Testuinguru honetan, itsasargien garrantzia ezinbestekoa zen, marinelek etxerako bidea aurkitu zezaten. Gaur egun, Bizkaian lau argidorre ikus ditzakegu, eta benetan merezi du, edertasun paregabeko paisaiaren baitan lekutzen dira eta.\nLekeitioko Santa Catalina itsasargia, esaterako, gure kostaldeak duen garrantzitsuenetakoa da. Berezko funtzioaz ezezik, Euskadi osoan publiko orokorrari irekita dagoen bakarra baita. Bere Interpretazio-Zentroan, itsasargiei buruzko historia interesgarria ezagutzearekin batera, nabigazio tekniken garrantziaz jabetuko zara. Gainera, itsasontzi-bidaia birtuala ere egin dezakezu, Lekeitiotik Elantxobera arte.\nGetxon, aldiz, Galeako itsaslabarretik miretsi dezakezu argidorre izenkidea. Antzinean, kokapen berean, sutzarrak piztu ohi ziren, Bilboko portura sarbidea erraztearren. Gainera, baleak begiztatu ahal ziren. Gorlizera hurbiltzen bazara, bestetik, gure historiaren pasarte bat ezagutu dezakezu, bertan topatuko dituzun Guda Zibileko bunkerra eta bateriak ikusgai daudela. Jakina, Gorlizko itsasargitik ikus daitekeen paisaia ikaragarria da. Itsas mailaren altitudetik 165 metrotara dagoela, Kantauriko farorik altuena da.\nGure kostaldeko azken itsasargia Bermeon kokatuta dago, Matxitxako lurmuturrean, hain zuzen. Berez, bi daude. Zaharrena, itsasargizainen eskola izandakoa (1854-1863 bitartean) eta egun bere dorrea bakarrik mantentzen duena. Bertan erretiroa hartu zuen Bizkaiko azken farozainak. 110 metrotara, egungo Matxitxako Itsasargia aurkitzen da. Bere barrualdea ezin da bisitatu, jardunean da eta. Hala ere, gure kostaldeko kokaleku estrategiko honen ikuspegi zabala har dezakezu bertatik.\nBizkaiko itsasaldeak hainbat ibilbide ditu, zeintzuek bere bista ederrekin konkistatuko zaituzten. Oinez, bizikletaz nahiz autoz egin dezakezu itsaslabarren bidea, Getxon hasita Armintzara heldu arte. Edozein dela zure aukera, gure gomendioa da pixkanaka joatea, tartean topatuko dituzun hondartza, itsasargi eta herriak (Getxo, Sopela, Barrika, Plentzia eta Gorliz) patxadaz ikusteko asmoz.\nBi ibilaldi nagusi proposatzen dizkizugu: Getxotik Armintzara arte doana, itsaslabarretatik; hala nola Bizkaiko itsasargietatik zehar doana. Biak ala biak liluratuko zaituzte ziur\nEzohiko hondartza bakartiak gustuko badituzu, Barrikan geldialdia egitea aholkatzen dizugu, bertako Meñakoz hareatza bisitatzearren. Geologia-fenomeno bitxiaz ohartuko zara bertan: pillow laba delakoa, hots, laba jatorrizko arrasto multzoa. Ikusgarria da benetan. 400 metroko luzera duen nudismo-hondartza hau itsasoari bereziki irekita dago.\nMundu mailan ezaguna den olatu erraldoi bat hartzeko ospea du, surflari trebeentzako soilik.\nAzkenik, Bizkaiko itsasargiak zeharkatzen duen ibilbidea iradokitzen dizugu. Gaur egun, lau dira, kostaldea ekialdetik mendebaldera argitzen dutena, hain zuzen. Getxo, Gorliz, Bermeo eta Lekeitio herrietan kokatuta daude. Itsasargi bakoitzean geldiune bat egitera animatzen zaitugu, inguruak ikusmiratzearren, itsaslabar ikaragarriez inguratuta baitaude. Itsasoko zerumuga ere zoragarria da.\nKostaldean zaudela, Kantauri itsasoko gutiziak dastatzera animatzen zaitugu. Marinel herri hauetan itsas zaporedun errezeta tradizionalak jateko aukera izango duzu, adibidez bakailaoa pil-pilean, marmitakoa, txipiroiak bere tintan edo tipula-nahaskian, sardinak, etab.\nMatxitxako Itsasargia bisitatzen baduzu, Bermeo arrantza-herrira gerturatu zaitez, bertan kontserbako hegaluzea nahiz antxoa ontziak erosi ahal dituzula. Bizkaiko oroigarri gozoa eramango duzu etxera bueltan, ezbairik gabe. Herri honek kontserba-tradizio handia du, eta ospe handiko hainbat enpresek bertan dituzte fabrikak.\nBizkaiko distantziak erraz eskuragarriak dira, beraz, dela Bilbon dela kostaldeko herriren batean har dezakezu ostatu. Lasaitasuna lehenesten baduzu, landetxe bat aukeratu dezakezu Sopelan, Barrikan edo Gorlizen, adibidez. Gau-giroa gustuko baduzu, aldiz, Bilbo edo Getxo gomendatzen dizugu, non hotel eta ostatu eskaintza zabala zain daukazun.\nGogoan izan, baina, gure kostaldea Bizkaiko turismo-gune nagusienetako bat dela; hortaz, saia zaitez aldez aurretik egiten zure erreserba. Kostaldean ostatu hartzeko eskaera bereziki altua da Aste Santuan eta udaldian.\nGure arbasoek Kantauri itsasoan barrena jauzi egin ohi zuten, beren familientzako elikagaiak lortzeko asmoz. Itsas-ibilbideak luzeak izan ohi ziren, muturreko baldintzetan. Hortaz, itsasargien eginkizuna hil edo bizikoa zen. Ondorengo lerroetan, gaur egun Bizkaian mantentzen diren argidorreen informazioa daukazu. Interesik izatekotan, Lekeitioko Santa Catalina Itsasargia bisitatu daiteke.\nSanta Catalina Itsasargia\nSanta Katalina etorbidea, 65. 48280 Lekeitio, Bizkaia\nMatxitxako Lurmuturra, 48370 Bermeo\nTelefonoa: 946 179 154 (Bermeoko Turismo Bulegoa)\nFano Bidea, 13A. 48630 Gorliz, Bizkaia\nGalea errepidea, 56. 48993 Getxo, Bizkaia\nLarunbat eta igandeetan (igande arratsaldean itxita)\nGoizez 11:30 - 13:00\nArratsaldez 16:30 - 18:00\nLanegunetan, taldeentzako bisitak, aldez aurretik erreserbatuta. 20 pertsona gutxienez.\nGoi-denboraldia (uztaila, abuztua, Aste Santua)\nAsteazkenetik igandera irekita, goizez. Igande arratsaldean itxita.\nHelduak 6 €\n3-12 urte bitarteko haurrak eta jubilatuak 4,5 €\nArropa eta oinetako erosoak jantzi itzazu, itsasoari begira dauden ibilbide hauetan barrena aise mugitzearren. Negu partean bazatoz, ez zaitez ahaztu berokia ekartzeaz, Kantauri itsasoko haizea hotza da eta. Uda sasoian, aldiz, eguzkitako betaurrekoak eta krema ekarri beharko dituzu. Ur-kirolen bat egiteko asmoa baduzu baina ekipamendurik ez badaukazu, ez zaitez kezkatu, aipatu herrietan erraz erosi edota alokatu dezakezu eta.


Ata, ama, neba, reba, saba, seba, mona... - - Alea.eus\nIbon Rocandio 2020-09-29 14:00\n"Hamalau urte anonimoa den hitz-jokoaren egile eta intentzioaren peskisan. Baina ganorazko laborategi azterketa tekniko argigarririk ez".\nAta, ama, neba, reba, saba, seba, mona... Hain dira erakargarriak, bereziak eta goxoak. Familia partaideen izenekin sortutako hitz joko bitxia. Hori burutazioa!\n"Ez dakit. Baina jakitea nahiko nuke. Edo gehiago, beharra dut, premia, barru-barruko jakin-mina"\nSarritan etortzen zaizkit gogora, eta hortxe ikusten ditut hitzok, banaka edo binaka, bokaleak eranzten, jolasean... dantzan. Umeentzat ikasketak errazteko idatziak izan ote dira, edo haur-kantu zahar baten errepika agian? Nork eta zertarako idatzi zituen? Egungoak dira ala antzinakoak? Ez dakit. Baina jakitea nahiko nuke. Edo gehiago, beharra dut, premia, barru-barruko jakin-mina.\nOrain dela 14 urte azaldu ziren hitzok, ez pdf formatuan, ezta paper euskarrian ere. Terra sigilata gorrian, ontzi zati txiki batean zizelkatuta daude.\nHamalau urte anonimoa den hitz-jokoaren egile eta intentzioaren peskisan. Bide luze horretan, teoriak-kontrateoriak, dogmak eta linguistika arauak, aldekoak eta kontrakoak, sententzia eta errekurtsoak, baita egunkari orri beteak ere. Baina ganorazko laborategi azterketa tekniko argigarririk ez.\n"Gabixolak 72 egun gose greban beteko ditu asteburu honetan"\nJose Mari Lejardi Gabixolak apustu serioa egin du, ondo baino hobeto baitaki zein den argibidea eta nork eman beharko lukeen agindua. Arabako Foru Aldundiari zuzendu zaio eskaera zehatza eginez: Arkeologia piezen gainazalak aztertzen trebatuak diren laborategietan azterketa egokiak egitea.\nZientziaren bitartez aurrera egiteko apustua egin duten Iruña-Veleia Argitu taldeko gose grebalariekin batera, Gabixolak 72 egun gose greban beteko ditu asteburu honetan.


Giza Garapenerako Aisia, Kultura eta Komunikazioa > Doktorego tesia\nDoktoregoko tesia amaituta, doktoregaiak, tesi zuzendariaren berariazko bermearekin, arrazoitutako ebaluazio txostenaren bidez, Programako Ikasketa Batzordearen baimena eskatuko du, defentsarako tramiteekin hasteko.\nProgramako Ikasketa Batzordeak bi txosten arrazoitu eskatuko dizkie tesiko ezagutza arloan ikerketa esperientzia egiaztatua duten doktoreei. Txosten horiek egiteko epea –txosten horiek berariaz bermatu beharko dute tesia defendatzeko hurrengo urratsa– ez da bi hilabete baino luzeagoa izango.\nJasotako ebaluazio txostenak edo doktoreek aurkeztutako oharrak kontraesankorrak badira, Programako Ikasketa Batzordeak ebaluazio txosten berriak eskatu ahalko dizkie tesiaren ezagutza eremuko doktore adituei.\nModu paraleloan, doktoregaiak Idazkaritza Orokorrean gordeko ditu honako hauek: eskatzen diren tesiaren aleak, koadernatu gabeak (bai eta euskarri elektronikoan ere), data zehaztuta eta doktoregaiak eta tesi zuzendariak sinatuta; edukiaren laburpena, euskarri elektronikoan, datu baseetan eta gordailutegi instituzionaletan sartzeko; eta curriculum vitaearen behar beste kopia.\nTesiaren ale bat DIRSen bulegoetan jarriko da ikusgai, elkarren segidako bi aste naturalez eta hamar egun baliodunez, Deustuko Unibertsitateko edozein doktorek aztertzeko modua izan dezan eta, nahi izanez gero, egoki deritzen ohar idatziak igortzeko DIRSen Doktorego Batzordeari. Horretarako, DIRSek Deustuko Unibertsitateko doktore guztiei jakinaraziko die doktoregoko tesia jaso duela eta jendaurrean jarriko dela; horretarako, gordailutegian dagoela jakinaraziko zaio jendeari, besteak beste, Intraneteko jakinarazpenen bidez.\nGordetzeko epea tesia Idazkaritza Orokorrean aurkezten den egunaren hurrengo egunetik aurrera zenbatuko da, eta tramitaziorako behar diren betekizun guztiak bete ondoren.\nBere kasuan, tesiaren alearekin batera, doktore tituluan Nazioarteko Aipamena eskuratu ahal izateko eskaera aurkeztuko da, araudi honen 15. artikuluan zehaztu den bezala.\nJasotako txosten guztiak kontuan hartuta, eta gordetzeko epea bete ondoren, Programako Ikasketa Batzordeak eskaeraren aldeko ebazpena eman ahalko du eta DIRSen Doktorego Batzordeari proposatu ahalko dio defentsarako tramiteak hasteko baimena edo ukapena. Ebazpenak, defentsa egitearen kontrakoa bada, arrazoitua izan beharko du. Programako Ikasketa Batzordeak doktoregaiari, bestalde, tesian aldaketak edo hobekuntzak sartzeko eskatu ahalko dio, bai eta defentsarako aurkezpena atzeratzeko ere, harik eta aldaketa horiek egin arte.\nDIRSen Doktorego Batzordeak, jasotako txosten guztiak kontuan hartuta, tesia jendaurrean egoteko epean jasotako alegazioak barne, defentsarako tramiteak hasteko baimena emango du edo ukatu egingo du, arrazoitutako kontrako ebazpenaren bidez. Ebazpena Programako Ikasketa Batzordeari jakinaraziko zaio, bai eta doktoregaiari ere, eta, doktoregaiari aldaketak edo hobekuntza osagarriak eskatu ahalko zaizkio. Kasu horretan, doktoregaiak Idazkaritza Orokorrean ale bat eta laburpen laburra aurkeztu beharko ditu, egindako aldaketekin, defentsarako baimena emateko betekizun gisa.


EMEekin programaren 2. edizioa bukatu da - Azaro Fundazioa Newsletter\nEMEekin programaren 2. edizioa bukatu da\nI 2019ko uztaila I\nEMEekin programaren bigarren edizioa bukatu berri da. Otsailean hasi zen 10 parte- hartzailerekin, eta guztiak helburu berarekin abiatu ziren: gaitasun pertsonaletan eta hainbat konpetentzia teknikotan dituzten ezagutzak sakontzea, euren burua ahaldundu eta laneratzeko orduan indartsu sentitzeko. Profil desberdinetako emakumeak elkartu dira programan, eta horrek esperientzia aberasten lagundu du, elkarren artean ezagutzak partekatzeko aukera izan baitute. Programaren amaierara 4 emakume iritsi dira, gainerakoek lana aurkitu baitute denbora tarte horretan.\nParte-hartzaileek oso ondo baloratu dute ekimen berritzaile hau. Programa aberasgarria izan dela azaldu dute: alde batetik, ezagutzen ez zituzten teknika eta erraminta berritzaile asko landu eta barneratu dituztelako eta bestetik, profil desberdinetako emakumeak bildu direlako eta horrek hainbat kezka edo gai elkarbanatzeko aukera eman dietelako. Programak ahalduntze maila altua eman diela adierazi dute.\nEMEekin Azaro Fundazioak, Bizkaiko Foru Aldundiaren laguntzarekin eta Leartibai Garapen Agentzia eta Lea Artibai Ikastetxearekin elkarlanean, martxan jarritako programa da.\nLea-Artibai eskualdeko eta inguruko emakume langabetuei zuzenduta dago eta beraien ekintzailetza eta kalitatezko enplegu egonkorrak bultzatzea du helburu. Formazio programa berritzaile baten bitartez emakumeak ahaldundu eta egungo lan mundurako beharrezkoak diren tresnak ematen zaizkie, laneratzeko momentuan prest eta konfiantzaz sentitu daitezen.\nAzaro Fundaziotik eskerrak eman nahi dizkiegu EMEekin programaren bi edizioetan parte hartu duten emakumeei. Beraientzat ez ezik, guretzat ere esperientzia atsegina izan da bertan parte hartu duten emakumeen bilakaera ikustea; izan ere, Ikastaro hau praktikoa izateaz gain, emozionala ere izan da. Eskerrik asko eta zorte on!


Proiektuak | Otxoa de Barandika Fundazioa\n⇒ MENUFUNDAZIOA HELBURUAK ESTATUTUAK PROIEKTUAK KONTAKTUA\nETB1eko “Tumatxak” seriea babestu zuen Fundazioak.\nBidaia bat proposatzen zuen “Tumatxak” saioak, Euskal Herriko musikaren munduan barrena. Zuhaitz Gurrutxagak aurkeztua, musikari eta talde ezagunenen arrakastaren sekretua argitu nahian ziharduen saioa, eta horretarako haien abestiek goia jo zuteneko testuinguru soziala mahaigaineratzen zuen.\nEuskal Landa Paisaiari eta baserriaren garrantziari buruzko jardunaldi profesional bat babestu zuen Fundazioak. Valentin Cabero Dieguez doktorea izan zen hitzaldian.\n“laino guzien azpitik…” eta “eta sasi guztien gainetik…” liburuak diruz laguntzea\nIkimilikilklik sonatuaren garaikide izandako funtsezko bi liburu berregin eta berrargitaratu dira: “laino guzien azpitik…” eta “eta sasi guztien gainetik…”, hain zuzen ere. J. L. Zumetaren jatorrizko marrazkiak berreskuratu dira horretarako, haien ñabardura guztiekin, eta berriro osatu dira testu guztiak.\nEdiciones 3e Argitalpenak\nOier Iruretagoiena euskal artistari lagundu diogu Bartzelonako Halfhouse aretoko Incised erakusketan.\nOskara proiektua, Kukairekin\nOskara ekoizten lagundu dugu, euskal kulturaren hainbat pasarte eta mito, jatorritik hasi eta gaur egunera arte bisitatzen dituen instalazio-lana.\n“Euskal Herriko Geologia”: Aranzadiren dokumentalen seriea\n2015. urtea (proiektua, abian)\nEuskal Herriko inguru naturalaren eta giza inguruaren gaineko jakintza hedatu nahiarekin zerikusia duten dokumentalak argitaratzen laguntzea du proiektu honek sortzetiko helburua.\nIkusle orokorra dute xede, baina bereziki hezkuntza-mundua, aintzat hartuta zeinen urriak diren kalitate zientifikoko dibulgazio-materialak, betiere gure herriaren errealitate naturalari eta kulturalari gagozkiolarik.\n“ikimilikiliklik” bideo-instalazioarekiko elkarlana\nJ. A. Artzeren obraren barrena eginiko bidaia, autorearen audio-grabazioetan, ikuskizun eszenikoetan eta olerkietan oinarritutako multimedia instalazio baten bitartez. Artze anaiek eta Mikel Laboak 1970eko hamarkadan gauzatutako “Ikimiliklik bidekidekaria” saiakera artistikoak emana dio izena.\nOtxoa de Barandika beka\nEpaile-karrerarako oposizioak prestatzen laguntzeko da Otxoa de Barandika beka, eta 2015ean Ane Fadriqueri eman zitzaion.\nUrteko beka Itsaso Ugarteri eman zaio.\nLlanes Encanta kontzertua\nLlanesko ‘Asociación Tertulias en Llanes’ elkartearekin elkarlanean jardun dugu kantautoreei buruzko (Mikel Laboa, besteak beste) erakusketa eta Encuentro entre cantautores kontzertua antolatzeko.\nSorozabalen eta Barojaren Adiós a la Bohemia zarzuelaren moldaketa ekoizteko laguntza. Joserra Senperenaren eta Rafael Berrioren moldaketa.\nEuskal Herriaren historia kontatzen duen animazio-luzemetraia bat, 8-12 urte bitarteko haurrentzakoa, egitea da proiektu honen helburua.\nIratxe Fresnedaren “Tierras Frías” filma\nEz-fikzioko filma da “Tierras Frías”, dokumentala, eta, zinemagintzaren historiaren arrastoekin eta gaur egungo zinemaren baliabideekin jolasean, irudi zinematografikoaren estatusaren inguruko gogoeta egiten du gaur egungo road movie baten itxuraz baliatuz.\nArkitekturarik gabeko erakusketa\nXabier Salaberria eta Martín Ferranen erakusketa, Halfhousen\nJosu Martinezen Film Labur Bat.\n1919 ko negua. Frantziaren alde lau urtez fronteetan borrokatu ondotik, soldadu joandako herritarrak Baxenafarroako Bizkarsoro herrixkara itzuli dira. Juduaren izar horia, agotaren belarria bezala, eskolan euskaraz mintzo diren haurrak, ANTI izeneko ziri mutur batekin seinalatuak dira.\nEpaile-karrerarako oposizioak prestatzen laguntzeko Otxoa de Barandika beka Nahikari Custodio ri eman zitzaion.\nUnibertsitateko Antzerti faktorian proposamen iraultzaileak sortzen dira lengoaia garaikidea erabiliz. Hala nola: Arte inklusiboa, antzerti inklusibo eta dokumentala.\n‘Quebrantos’, «bi emakumeren arteko elkarrizketa batean, tratu txarrei buruzkoa, tartekatzen diren interferentzia, isilune eta arrakalak» islatzen dituen ‘erradiografía’.\nMaite Artola kazetariaren eta Ziortza Linares indarkeria matxistaren biktimaren arteko elkarrizketatik abiatuta egin dute film motz hau Maria Elorza eta Koldo Almandoz zuzendariek, Kimuak-en hainbatetan izanak.\n“Maluta Films”-en ‘Apaiz kartzela’ dokumentalak Zamorako espetxean giltzapetutako apaizen istorioa kontatzen du. Espetxea berariaz eraiki zuten 1968an frankismoaren aurka jardundako apaizak, gehien-gehienak euskaldunak, zigortzeko. Homilian diktaduraren aurka egiteko eskatzen zuten apaizok, eta horietako askok, gainera, langile borrokari eta lan sindikalari ere lotu zitzaizkien.\n“Apaiz Kartzela”, “Maluta Films” ek eginda, 1960ko hamarkadan Francoren kontra azaldu ziren euskal apaiz eta fraide batzuk Zamorako kartzelan sartu zituzten preso. Gune berezi bat antolatu zuten soilik apaiz eta fraideak sartzeko. Gehienak, sermoietan errejimenari kritika egiteagatik.\nTetuán lanari dagokionez, zuzendariak landutako irudi-erregistroaren trilogiaren (Irritziaren Oihartzunak, Lurralde Hotzak) azken alea izango da. Bi istorio desberdinen arteko bidegurutzea izango da,\nJosu Martinez en azken laburmetraia. Istorioa 1940ean kokatua dago, naziak Euskal Herrira ailegatu ziren garaian. Bi errefuxiatu nafartarren bizipenak hizpide izanen ditu kontakizunak, batez ere, horiekiko eratu edo ez den elkartasun mugimendua ardatz harturik.\nEGUNKARIA PAPEREZKO TXORIA DOKUMENTALA Tentazioa Produkzioak\nNola sukaldatu zen euskadunon egunkariaren aurkako operazioa? Zer dela eta erabaki zuen Estatuak haren kontra jotzea? Zer bilatzen zen euskalgintza mugimenduko pertsona ezagun eta prestigiotsuak atxilotu, torturatu eta publikoki umilatzean? Zergatik itxi zuen Guardia Zibilak euskarazko egunkari bakarra?\nDokumental hau galdera horientzako erantzunen bila abiatuko da.\nALTSASU 1.182. La dramática errante.\nAltsasu kasuan oinarritutako fikzio-lana, 2016ko urriaren 15ean herrian gertatutakoari buruzkoa.\nKINKA. Maider Oleagaren laburmetraia.\n“EUSKAL DANBOLINAREN AROAK” Ansorena, Senperena.\nSaio pedagogiko, aldarrikapen historiko eta aldiberean soinu esperimentazio garaikidea, Beasaingo Igartza Jauregian 2021ko apirilaren 8an Joserrak eta Jose Ignaziok eginiko emanaldia jasotzen du.\n“HITZAK” Laburmetraia . Gastibeltza Filmak.\nJosu Martinez zinegileak Hitzak fikzio laburra sortu du Baigorrin. Berak lehenago egindako fikzio laburren jarraipena izango da.\nIruzkin egin berriak\nCopyright © 2022 Otxoa de Barandika Fundazioa


Liburu-merkataria: Cartagenako Hiria Eleberri Historikoaren Saria | Gaur egungo literatura\nJoan Ortiz | 03/04/2022 01:48 | idazleak, Liburuak, novela\nLuis Zueco esaldia\nLiburu merkataria Luis Zueco idazle espainiarraren thriller historikoa da. Lana 2020an argitaratu zen eta orain arte 12 edizio ditu eta portugesera eta polonierara itzuli da. Abian jarritako arrakastaren ostean, 2021ean Cartagena Hiria Nobela Historikoaren XXII Saria irabazi zuen aho batez.\nTestuak Thomas Babelen bidaia aparta aurkezten du, dena utzi behar izan zuen alemaniar gazte batena bi gertakari kolosalek astindutako Europan murgiltzea: Amerikako kontinentearen aurkikuntza eta inprimategiaren sorrera. Bidaia historiaz, suspensez eta intrigaz beteta dago, maitasun eta umore ukituekin, nahasketa, literatura garaikidearen esparruan konbentzionalki erabilia izan arren, egileak oso ondo ipintzen duena.\n1 The Book Merchant-en laburpena\n1.1 Lehen maitasuna\n1.2 Ihes egin eta dena atzean utzi\n1.3 bidaiak eta liburuak\n1.4 Merkataria eta komisio misteriotsua\n3 Intereseko pertsonaia batzuk\n3.1 Tomas Babel\n3.2 Marcus Babel\n3.3 Fernando Kolon\n4 Egileari buruz, Luis Zueco\n4.1 prestaketa profesionala\n4.2 Lan esperientzia\n4.4 Luis Zuecoren lana\n-Ren laburpena Liburu merkataria\nThomas Augsburgon bizi zen -zure jaioterria- bere aitarekin, Marcus Babel, sei urte zituenetik bere zaintzaz arduratu zena, geroztik ama hil zitzaion. Aspalditik, Jacobo Fugger bankari aberats baten egoitzan sukaldari gisa aritu da familia burua.\nFugger etxean egindako ospakizun garrantzitsu batean, Marcusek gonbidatuentzako oturuntza handi bat prestatzeaz arduratu zen. Bilera hasi zenean, Thomas Gainontzeko gazteekin partekatzeko prestatu zen, eta, une batzuen ostean, Berehala bihotza lapurtu zion andereño eder batekin egin zuen topo: Úrsula.\nIhes egin eta dena atzean utzi\nBehin afaria amaituta, ustekabeko gertaera batek goitik behera aldatu zuen nagusi den bakea eta laguntasuna: herritar ospetsu bat pozoituta erori zen. Berehala, eta inolako frogarik gabe, denek leporatu zioten Marcusi gertatutakoa. Heriotza tragikoaren eta akusazio okerraren ondorioz, Thomasek hiria utzi behar izan zuen berehala bere bizitza salbatzeko.\nZalantzarik gabe, Úrsulak laguntza eskaini zion gazteari. Halaxe zuten elkarrekin ihes egiteko asmoa, ordea, tranpa baten biktima izan ziren eta bereizi behar izan zuten. Ondorioz, Thomasek bere ihesean bakarrik jarraitu behar izan zuen, aita eta bere lehen maitasun aurkitu berria atzean utzita.\nbidaiak eta liburuak\nAlemaniako gazteak Italiako hegoaldean zehar liburu, ardo eta bestelako artikuluen merkatari batek lagunduta hasi zuen bidaia. Bere bidaia beti izan zen traizioaren itzalpean, beraz, bere bizitza etengabeko hegaldi bihurtu zen. Denbora luze baten ondoren, bideak Anberesera eraman zuen, eta han lortu zuen lana inprimategian.\nLanbide hau egikaritzean - garai hartan berri samarra- ahal zuen guztia ikasi zuen eta liburuekiko, paperarekiko eta tinta-usaina hazi zitzaion neurrigabeko atxikimendua. Hitzen munduak hainbeste liluratu zuen, non testu asko irakurtzen pasatzera eraman baitzuen.\nzure etxe berria, ezagutzaren unibertso berri bati ateak zabaltzeaz gain, aldaketa garrantzitsu guztiak gertutik hautemateko aukera eman zion guztian gertatzen ari zirenak Europakoa.\nMerkataria eta komisio misteriotsua\nSevillako Erdi Aroko paisaiak\nHandik gutxira, Thomas Bere bidaia jarraitu behar izan zuen Espainia iparraldera joan zen. Han Alonso ezagutu zuenliburu dendari bat horretarako lanean hasi zen. Egun batean, biek zeregin bat jasotzen dute: liburu bat kokatu. Testuaren nondik norakoak aurkitzeko, Sevillara joan behar izan zuten XVI. mendean, hiri izugarria eta Mendebaldeko liburutegi garrantzitsuenaren sehaska: La Colombina —Kristobal Kolonen semeak sortua—.\nHarrigarria, La Colombinako apaletatik Tomasek eta Alonsok bilatzen zuten liburua lapurtu dute. Lekuko giroa misterioz eta intrigaz beteta dago: zerbaitegatik, norbaitek ez du nahi testuan aurkitzea.\nLiburu merkataria nobela da fikzio historikoa mendearen hasieran Sevillan kokatua. Lanak ditu 608 orrialde, 7 kapituluko 80 bloketan banatuta. Testua a-k kontatzen du narratzaile orojakilea modu sinple eta atseginean.\nIntereseko pertsonaia batzuk\nDa Protagonista historiaren Gazte pentsakor, kultua, hezi eta ameslaria. Bere aitak parte hartzen duen hilketa baten ondoren bere bizitza aldatuko da, beraz, jaioterritik ihes egin beharko du. Ihes egitean, inprentako arteak ikasiko ditu, liluratuta geratuko da, hainbat misteriotan sartuta dago eta bere bizitza betiko aldatuko da.\nDa Tomasen aita. Sukaldari dedikatua eta bere burua sakrifikatzen duen familia-burua. Oso txikitatik bere semeari agindu zion lur berriak bilatzeko Esentziaren uharte ospetsua bilatzeko.\nKristobal Kolonen semea. Bibliografikoa eta kosmografikoa zen eta zorionekoa izan zen bere aitarekin batera Ameriketarako laugarren bidaian. Bere denbora eta dirua garaiko liburu-bilduma handiena biltzera dedikatu zuen, eta horrela Biblioteca La Colombina sortu zuen. Bere aitaren aurkikuntzen istorioa idatzi zuen, horrela egitateen hilezkortasuna bermatuz.\nEgileari buruz, Luis Zueco\nLuis Zueco Gimenez Zaragozan jaio zen 1979an. Borjas herrian hazi zen, gaztelu zaharretan jolasten zuen, Erdi Aroko eraikuntzen miresle bihurtu zuena. Bere osaba batek —ondarearen defendatzailea zena— lagundu zion zaletasun horretan.\nGoi mailako lehen ikasketak egin zituen Zaragozako Unibertsitatean, non Industria Ingeniaritzan lizentziatua. Lortutako ezagutzari esker, antzinako hainbat eraikin eta Erdi Aroko gaztelu zaharberritu eta berreskuratu ahal izan zituen. Orduan, Historian lizentziatua lortu zuen Urrutiko Hezkuntzako Unibertsitate Nazionalean. Ondoren, Ikerketa Artistiko eta Historikoko Masterra egin zuen fakultate berean.\nGaur egun, Castillo de Grisel Hoteleko eta Bulbuenteko Gazteluko Zuzendari gisa lan egiten du. biak Aragoiko Tarazonan kokatuak. Aragoiarra hainbat hedabidetan ere kolaboratzailea da, hala nola Aragón Irratian, Cope, Radio Ebro eta EsRadio. Horrez gain, editore gonbidatu gisa editatzen du Erdi Aroko munduari buruzko Arkeologia, Historia eta Bidaiak aldizkaria.\nEleberriarekin hasi zuen idazle ibilbidea Egunsenti gorria Lepanton (2011). Urtebete geroago, aurkeztu zuen 33. urratsa (2012), nazioarteko sariak irabazi dituen lan bikaina Nobela historikoa Zaragoza Hiria 2012 eta Thriller historiko onena 2012. 2015ean argitaratu zuen gaztelua, hasi zen lana Erdi Aroko trilogia, jarraitu zuen seriea Hiria (2016), eta honekin amaitu zen Monasterioa (2018).\n2020an jarri zuen martxan Liburu-merkataria. Izenburu honek onarpen handia izan du bai publikoaren aldetik eta baita literatur kritikarien aldetik ere. Guztira, 8 eleberri eta izenburuko liburu bat landu ditu egileak Aragoiko Gazteluak: 133 ibilbide (2011). Bere azken argitalpena 2021ean egin zuen: Arimen zirujaua.\nLuis Zuecoren lana\nEgunsenti gorria Lepanton (2011)\n33. urratsa (2012)\nLurrik erregerik gabe (2013)\nArimen zirujaua (2021)\nAragoiko Gazteluak: 133 ibilbide (2011)\nArtikuluaren bide osoa: Egungo Literatura » generoak » novela » Liburu merkataria\nTelebistako egokitzapen gehiago: Reacher, Slow Horses eta Bosch Legacy\nSegurko kondesa eta bere maitagarrien ipuinak


Notre-Dame-des-Landeseko kideak Euskal Herrian gaindi | Euskal Herria | KAZETA\nNotre-Dame-des-Landes herriko ZADeko (Babestu Beharreko Gunea) lagunek Euskal Herria bisitatuko dute. Apirilaren 25etik maiatzaren 6ra Euskal Herrian gaindi ibiliko dira beren dinamikari buruzko azalpenak eskaintzeko.\nKazeta|2017/04/21 16:50|0 iruzkin Eguneratua:\nIaz EHZk brigada bat antolatu zuen Notre-Dame-des-Landesera.\nBretainian eraiki nahi duten aireportuaren kontra mobilizatuak segitzen dute ZADeko (Babestu Beharreko Gunea) militanteek. Iazko uztailean iragan zen Euskal Herria Zuzenean festibalean parte hartu zuten beren dinamikaren berri emateko. Geroztik, harremanak sendotu dituzte elkarteko kideekin. Hain zuzen, iragan udan EHZko brigada bat Bretainiara joan zen gunea hurbiletik ezagutu eta laguntza eskaintzeko.\nEHZko kideek azaldu dutenez, Euskal Herriko beste hainbat talde eta elkarte elkarlan horretaz interesatu dira. Guztien harremanak indartzeko xedez, Bretainiako kideek Euskal Herriko zazpi probintziak bisitatuko dituzte apirila eta maiatzean.\nHain zuzen, gaur egun gunea zertan den azalduko dute. Hala nola, nola antolatzen diren, zein harreman dituzten aireportuaren kontra dauden beste elkarteekin eta zer aurreikus dezaketen presidenteetarako hauteskundeetatik landa. Halaber, udan antolatu dituzten ekimenak aurkeztuko dituzte: nazioarteko herrien eta borroken etxolaren eraikuntza, agorrilean brigada berri baten antolaketa eta han iraganen den kanpaldi handi batean parte hartzea.\nBiraren lehen hitzordua Baionako Epaiska lokalean iraganen da apirilaren 25ean 19.00etan.\nHonakoak dira ondoko hitzorduak:\n- 26ean Getxo, 19:30 Tosun\n- 27an Hendaia, 19:30 Gaztetxean\n- 28an. Ainhize-Monjolose, 20:30 Euskal Herriko Laborantza Ganbaran\n- 29an Atharratze, 19:00 Xahoenean\n- 2an Altsasu, 18:00 Gaztetxean\n- 3an Gasteiz, 19:00 Gaztetxean\n- 4ean Beasain. 19:00 Gaztetxean\n- 5ean Lezo. 18:30 Txerrimuñon\n- 6ean Donostia. 16:00 Bulebarrean


Eusko Jaurlaritzari saria eman diote kluster-politiken efizientziaren ondorioz - SPRI\nEstíbaliz Hernaez Teknologia, Berrikuntza eta Lehiakortasuneko sailburuordeak jaso du saria Madrilen\nEstibaliz Hernaez sailburuordea, saria jasotzen.\nSaria euskal klusterrekin partekatu du eta adierazi du klusterrak “agente aktiboak, inplikatuak eta eragileak direla euskal ekonomiaren adimen estrategikorako eta lehiakorrerako”\nEusko Jaurlaritzak kluster-politiken arloko administrazio eraginkorrenaren saria jaso du Estatuko Klusterren Elkartearen eskutik. Estíbaliz Hernaez Teknologia, Berrikuntza eta Lehiakortasuneko sailburuordeak jaso du saria eta euskal klusterrekin partekatu du, euskal ekonomiaren adimen estrategikorako eta lehiakorrerako agente aktiboak, inplikatuak eta eragileak diren heinean.\nSaria banatzeko egintza Madrilen izan da, sektoreko elkarteen urteko biltzarraren testuinguruan. Aurten biltzarra klusterren arteko lankidetza-berrikuntzan oinarritu da, eta euskal kluster ugarik hartu du parte.\nEstíbaliz Hernaez sailburuordeak jaso du saria eta Euskadiko klusterrek egindako ibilbidea azaldu du. Argitu du klusterren estrategiari 90eko hamarkadaren hasieran eman zitzaiola hasiera, XX. mendearen amaierako krisialdi ekonomikoan hautemandako premia eta aukera gisa.\nIa hogeita hamar urte geroago, euskal klusterrek bidea egin dute eta, 2014. urteaz geroztik, beste ikuspegi batez ari dira lanean, Herrialdearen osotasunaren lehiakortasun-irizpideekin lerrokatuta —Euskadi 2020 Zientzia, Teknologia eta Berrikuntzako Planean eta 2020ko Industria Planean, besteak beste, jasotzen dira lehiakortasun-irizpide horiek—.\nEstíbaliz Hernaez sailburuak klusterren osotasunari zorionak eman dizkio, RIS 3 Espezializazio Adimentsuko Estrategian izan duten inplikazioagatik, eta eskertu die sektoreen arteko lankidetza-proiektuak partekatzeko egiten ari diren ahalegina; izatez, ahalegin horrek eragin du, hein handi batean bederen, sari hori jasotzea. Gehitu du klusterrak “agente aktiboak, inplikatuak eta eragileak direla euskal ekonomiaren adimen estrategikorako eta lehiakorrerako”.\nAutonomia-erkidego guztietako sektoreko elkarteetako ordezkarien aurrean eta Industria Ministerioko ordezkarien aurrean, Hernaezek aditzera eman duenez, “industria izan da Eusko Jaurlaritzaren “obsesioetako” bat eta hala izaten jarraituko du, soilik teknologikoki punta-puntakoa den industria modernoaren eta internazionalizatuaren bidez erantzun baitakieke arrakastaz Herrialdearen erronkei”.\nErronka horien artean daude “garapen jasangarria sustatzea, emisioak murriztea —behar bezala planifikatutako energia-trantsizioaren bidez— eta berrikuntzako eta digitalizazioko mailetan aurrera egitea, horrek guztiak ekonomiaren garapen jasangarriagoan, gizarte-kohesio handiagoan eta herritarren bizi-kalitate handiagoan lagun dezan”.


Egunean behin B1 →\n9 erantzun Gazteen sexu-heziketa -ri\n1:55 pm otsaila 20, 2020\nHasteko, uste dut beharrezkoa da eskola guztietan ikasgai bat egotea sexu heziketari buruz. Gaur egun gazteek sexualitatez informazio gehiegi jasotzen dute, bai interneten bidez, bai sare sozialetan bidez, bai telebistan bidez.\nMutilen eta nezkeen % 90 sexuari buruz informazio jasotzen dute interneten bidez eta hamar urterekin pornografia ikusten hasi dira. Gainera transmisio sexualeko gaixotasunak handitu dira.\nGaztea izanean makina bat zalantza dauzkazu eta zeure buruari galdera asko egiten dizkiozu.\nBeraz, garrantzitsua da sexu-heziketa egotea gazteek segur izateko, arduradun gehiago edukitzeko eta horrez gain gozatu ahal dute sexu harremanekin.\n10:07 pm otsaila 20, 2020\nNiri iruditzen zait sexu-heziketa ona jasotzea oso garrantzitsua dela bere bizitza guztiako ikasketa bat izango da eta.\nGazteen artean haurdunaldiek eta ETS kasuek gora egin dute, horregatik, guk, gurasoek, irakasleek batera gazteei laguntza eman behar diegu informazioaren bidez. Gazteek jakin behar dute antisorgailuak dauzkatela eta nola erabili behar diren. Eta gainera, antisorgailu horien abantailak eta ez erabiltzearen ondorioak azaldu behar dizkiegu.\nBestalde, argi dago, gazteek bere kabuz informazio gehiago bilatu dezaketela Interneten bidez adibidez. Nik nahiko garbi daukat Internetek txarrerako eragiten diela sexuaren irudi desitxuratua ematen dielako.\nBukatzeko, nik gogoratzen dut, txikitan eskolan sexu-heziketari buruzko gai bat bakarrik zegoela. Gainera, gai horrek nola seme-alabak edukitzeari buruz bakarrik hitz egiten zuen.\n10:51 pm otsaila 20, 2020\nLehenik eta behin, gazteek sexu-heziketa jasotzearen alde nago.\nHala eta guztiz ere, ez dakit non egongo liratekeen mugak, hots, zenbat eta informazio gehiago dakiten, orduan eta gutxiago errespetatzen dute gaia. Nire iritziz, hezkuntza ez da prestakuntza bera.\nDena den, sexualitateari buruzko informazioa jasotzea egokia delakoan nago, baina informazio hori irakatsi beharko luke aditu batek; honela, jakingo luke nola kudetu eta norengana bideratu.\nJaso nuen sexu-heziketari dagokionez, bai ikastolan, bai familian informazio ona izan nuela iruditzen zait, baina ez daukat zalantzarik gaur egun dagoenarekin aldatu dela.\nGurasoek eta eskolak jokatzen behar duten paperak izan beharko luke sexualitatea normalizatzea, gazteek helduengan Konfiantza izatea lortuko litzakeela uste dut.\n12:13 am otsaila 21, 2020\nGaur egun, Espainian sexu-heziketa egiten da modu puntualean, desordenatuan eta jarraitutasunik gabe. Sexuaren inguruko informazio nahikoa ematen ez zaienez, gazteek informazioa bilatzen dute Interneten bidez, pornoan, edo euren artean esperientziak partekatuz.\nIkerketa batzuen arabera, Internet bidezko pornoa gero eta gehiago agertzen da gazteen artean, batez ere mutilen artean. Interneten lortutako informazio sexualaren arazo nagusia da oso ideia partziala dutela sexualitateari buruz. Porno alde batera uzten duelako maitasuna, penetrazio bakarrik ardazteko.\nEsango nuke nire garaian ia orain bezalakoa zen, gurasoen ekarpena eta eskolaren ekarpena sexualitate arloan hutsala zelako; esate baterako, gaztetan, jaso nuen informazio sexual bakarra izan zen hitzaldi bat kondoi bat jartzen ikasteko .\nBukatzeko, uste dut irtenbidea hezkuntzan dagoela, adibidez, begira dezagun Suediara; han derrigorrezkoa dela sexu-hezkuntza, bosgarren mailatik aurrean ematen dena, 11 urterekin.\n9:08 am otsaila 21, 2020\nEgia da, gaur egungo gazteek, Internet eta gainerako teknologia berriei esker, inoiz baino eskugarriago dutela edozein gairi buruzko informazioa. Baina tamalez, maíz ikusten duten sexualitataren irudi desirutxuratuek ez du ondo hezten. Gazteen artean oso onartuta dago reggeton, hip-hop latino eta antzeko musika. Kasu horietan, batez ere, abestien letrak aztertuz gero, gazteak ikasten ari diren sexualitatearen irudi desitxuratuaz ohartzen zara. Horrexegatik nik ustetan ez dela egokia.\nUste dut gurasoen eginkizuna dela garrantzitsuena. Haurtzarotik, pixkanaka, sexualitatea zer den eta nola tratatu behar den irakatsi behar diete seme-alabei. Uste dut ondo eginez gero, ez litzatekeela bestelako biderik beharko sexu-hezkuntzarako. Aitak sexu-hezkuntzan duen zeregina ondo egiten denean, seme-alabek nerabezaroan badakite bereizten zer egiten dien eta zer ez. Izan ere, gurasoek, hezteaz gain, seme-alaben LAGUN egitea lortzen dute. Zoritxarrez, sistema horrek funtzionatzen ez duenean, eskola, psikologoa eta abar sartzen dira.\n12:43 pm otsaila 21, 2020\nBistan da gaur egungo gazteek, Interneten bidez batez ere, inoiz baino eskuragarriago dutela edozein sexuari buruzko informazioa. Hala ere, nire ustetan, hainbeste informazioa edukitzeak ez du ezertarako balio, sexu-heziketarik ez badute. Hau da, Interneteko informazioa baino ez dute jasotzen jarraitzen badute, jarrera desegokiak eta faltsuak sortzeko arriskuan daude.\nHorregatik guztiagatik, nik uste bai gurasoek, bai eskolak oso ardura handia hartu behar dutela. Gurasoen aldera, konfiantzazko harremanak lortzeak izan beharko luke helburu nagusia, hau izan ahalko litzatekeelako bide bakarra, taburik gabe hitz egiteko prest egoteko. Bestalde, eskolaren aldera, oraindik baliabide asko falta direlakoan nago. Esate baterako, nik neuk jaso nuen heziketa askoz hobea izan ahalko zatekeen. Beraz, ikasgai bat sortzearen alde nago, beste adineko ikaskideekin egotean, agian, aske hitz egitea baimendu ahal delako.\nHorrez gain, oro har, oso garrantzitsua iruditzen zait aurreiritzirik ez edukitzen saiatzea. Hots, denbora pasatu ahala, sexua ulertzeko modua aldatzea saihestezina da eta gero eta aniztasun handiagoa nabaritzen da. Beraz, nire ustez, sexu-heziketak kontu horiekin ere zerikusia izan behar du, pentsaerak sexu-harremanei eragin ahal die eta.\n1:37 pm otsaila 21, 2020\nLehenik eta behin, esan nahiko nuke egia dela gaur egungoko haurrek edozein informazioa dute la Interneti esker. Eta sexuaren gaian ere bai. Nire ustez, guztia ditu bere alde txarra eta ona.\nAlde batetik, edozein unetan, edozein lekutan izaten dute informazioa. Eta heldu bati galdetu gabe hartzen dute, lotsarik pasatu gabe, galderarik erantzun beharrik gabe… Bakarrik jasotzen dute informazioa.\nBeste batetik, egia da Interneten jasotako informazioa ez dela guztiz egokia izan. Etorkizuneko harreman pertsonaletan min handia egin dezaketen pornografia orri asko daude. Baina nire iritziz, ikastetxetan jasotako sexu heziketa eskasa da. Gurasook eman dezakeguna, gehienetan dirudi ez dela entzuten. Orduan, nola egin dezakegu gure seme-alabek sexu heziketa egokia izan dezaten? Uste dut, Gurasook ohartarazi behar dugula interneten erabileraz eta edukiaz, gertutasunez hitz egin eta gure esperientzia eskaini. Klasean, taldean, harreman pertsonalei eta talde-harremanei buruz eztabaidatu beharko luke haiekin.\nEsandako guztiagatik, nire ustez zenbat eta hurbilago egon, orduan eta hurbilago aurkitu gaituzte; hau da, hurbiltasuna gure seme-alabei ematen badiegu, haiek jakingo dute nora jo jakin-minak eskatzen dutenean.\nLanista Pirulin -k dio:\n2:04 pm otsaila 21, 2020\nLehendabizi, gustatuko litzaidake aipatzea oso gai arriskutsua dela, eta komeni zaigu inoiz baino gehiago, zer eskatzen dugunari arreta ipintzea. Ume baten burmuina belaki bar bezala funtzionatzen du eta ia guztia harrapatzen du, bere moduan…\nOndorioz, sexu heziketa anaia-arreba handienetatik hazten da gu konturatu gabe, eta bere betiko lagunekin jarraitzen du, gurasoekin bukatuz, guk gutxieneko adina bete dutenean uste dugunean.\nNon sartu dezakegu eskola hemen? Erabaki ausarta dela uzte dut. Nork hobeto baino gurasoek? Txikitatik ezagutzen dute umeak, nola hazten diren ikusten dute… orduan inoiz berriro ikusiko duten pertsona batek, ez dakigu zer eta nolakoa den sexualitatea azalduko diote? Sexualitatea ez dira gizarte zientziak, ezta matematikak ere. Eta oso pertsonala denez, gurasoek eta lagunek eraikitzen dute bizitzamodua, eta horregatik dute ardura gai honetan.\n2:56 pm otsaila 21, 2020\nNire ustez,sexu-heziketa prozesu bat da eta bizitza osoa irauntzen du.Ez da bakarrik umeak nondik datozen,\nAlde batetik,beharrezkoa da gauza askoz gehiago kontatzea.Txikitatik sexuari buruzko hitz egitea oso inportantea da.Hori bai,adinaren arabera,beti gai honi buruzko egokia hitz egin behar da.Gazteek sexuan harremanei,pribatutasunei eta berdintasunei buruzko jarrerak eta balioak ikasi behar dituzte.Horretarako,familian komunikatu etengabe ezinbestekoa da.\nBeste aldetik,umeei ematen diegun informazioa eskolan eta etxean antzekoa izan behar du.Horrez gain,interneten bidez,ikusten dutenak ez da errealitatea.Horregatik,gaur egun, arazo handienetako bat da.Orduan gure seme-alabekin konfiantza handia izan behar dugu haiek nahi dutena kontatzeko.\nAmaitzeko,ez diogu sexuari buruzko hitz egiteak beldurra eman behar,gauza naturala eta arrunta delako.”Ken ditzagun tabuak gainetik”


Errauskailurik gabeko Orkoienen, festa eta musika\nIgandean ospatu zuten Orkoiengo bizilagunek gobernuak biomasa errausteko planta bertan behera utzi izana, proiektua eteteko albistea urtarrilean jaso bazuten ere. Orkoien Osasuntsu plataformak 1.300 alegazio egin eta hainbat ekitaldi antolatu ditu, 2009ko abenduan lehenengoz erraustegi proiektuaren albistea argitaratu zenetik. Hilean 300 tona egur erreta argindarra sortzeko asmoz eraiki nahi zen biomasa planta eta orduro 30 kilo gas toxiko aireratuko zituen.\nOlatzagutiako UGTko burua laster sindikatuak Nafarroako buru jarriko\nNoticias de Navarrak zabaldu du albistea: “Goyen y su ejecutiva asumen la postura del sindicato para ser relevados en abril“. Antza denez, Goienek ez du idazkaritza postua bere gogoz utzi, sindikatuko beste buruek behartu dute onartzera. Egunkari horren arabera, apirilean eginen du UGT sindikatuak bere zuzendaritza aldaketa eta Nafarroako idazkari nagusi berri Javier Lekunberri izendatuko. Lekunberri azken urteotan Olatzagutiako Cementos Portland enpresako langileen batzordearen...\nOrkoiengo biomasa errausteko planta bertan behera utzi du Gobernuak\nNafarroako Orkoienen biomasa errausteko eraiki nahi zuten plantaren asmoa bertan behera utzi du Nafarroako Gobernuak, sustatzailea den Naforensak ez dituelako proiektuak aurrera jarraitzekotan Gobernuak eskatuak zizkion zenbait xehetasun azaldu. Nafarroako Gobernuko Ingurumen Kalitatearen Zerbitzuak eskatzen zizkion galdararen potentzia eta isurpen toxikoen inguruko datuak eta horiek garaiz aurkeztu ezean proiektua behin betirako etenda geratu da. Errauskailu horren kontra mugitu den Orkoien...\nPortlandi Nafarroako Gobernuak baimendu dio magnesio-oxidoa erretzea\n3 Mugak Batera plataformak salatu duenez (“Oso kutsagarria den jarduera berria baimendu diote Olaztiko Portlandi“), zementu fabrikan hondakinak erretzeko aurretik eman baimenaz gain, abuztuan Nafarroako Gobernuak Cementos Portlandi eman dio baimena Olatzagutian magnesio-oxidoa erretzeko ere. Albistea eman dute Garak (“Alertan de que Portland tiene permiso para fabricar magnesitas en Olatzagutia“) eta Diario de Navarrak (“Portland consigue permiso para calcinar...


EAJ-PNV - Emakume legebiltzarkide jeltzaleek M8ko greba egingo dute eta egunero lanean jarraituko dute berdintasunaren alde\nEmakume legebiltzarkide jeltzaleek M8ko greba egingo dute eta egunero lanean jarraituko dute berdintasunaren alde\nBiharko soldata genero indarkeriaren aurkako borrokara bideratuko dute\n07 Martxoa | Eusko Legebiltzarra\nBihar, martxoak 8, EAJ-PNVko legebiltzarkide emakumeek jarduera politiko arrunta geldituko dute, emakumeen aldarrikapenak agerian uzteko, eta baita ere esateko “egunero lanean jarraituko dugula gizon eta emakumeen arteko benetako berdintasunaren alde”. Legebiltzarkideek erabaki dute biharko kontrol bilkurara ez joatea eta “kalean aldarrikatzea zein gizarte eredu nahi dugun. Gizarte justua eta berdinkoia, non gizon eta emakumeok eskubide berberak izango baititugun”. Ordezkari jeltzaleek parte hartuko dute mugimendu feministak antolatutako ekitaldietan, berdintasunaren aldeko eta diskriminazioaren aurkako borrokarekin bat eginez. “Biharko aldarrikapen-eguna babesten dugu eta harekin bat egiten, eta berresten dugu berdintasunaren aldeko gure eguneroko lana eta emakume guztien askatasuna. Dagokigun erakunde-esparrutik, emakumeen aldarrikapenak gure egiten ditugu eta horiek gauzatzeko lan egingo dugu”.\nEAJ-PNVren parlamentariek erabaki dute biharko soldata genero indarkeriaren aurkako lanean diharduten Euskadiko hainbat elkarteri ematea. “M8ko gure soldata baliatu nahi dugu kolektibo horiek baliabide gehiago izan ditzaten indarkeria matxistaren aurkako borrokarako, hori baita gure gizartearen gaitz okerrenetako bat”.\nEAJ-PNVren legebiltzarkide diren emakumeok greban parte hartuko dugu ondorio guztietarako. Hori dela eta, gure elkartasuna adierazi nahi diegu bihar greba egingo duten milaka emakume langileri eta hileko dagozkien ordainsarietan deskontatua izango dutenei. Lanegun horrengatik jasotako dirua emakumeen hainbat elkarterentzako izango da. Helburua da gizarte berdinkoiagoa eraikitzen aurrera egitea, hobea izan dadin guretzat eta etorkizuneko belaunaldientzat.\nLegebiltzarkideek ez dute greba eskubiderik. Ondorioz, emakumeek lanuztearekin bat egin arren, ez zaie soldatan deskonturik egingo. Hori dela eta hartu dute Euzko Abertzaleak-Nacionalistas Vascos legebiltzar-taldeko emakumeek hartutako erabakia.


Arrigorriagako Udala - Indarkeria-matxistaren aurreko laguntza\nIndarkeria-matxistaren aurreko laguntza\nKonfinamendu egoera hau bereziki gogorra eta larria izan daiteke hainbat pertsonentzat.\nIndarkeria-matxista jasaten duten emakumeek haien erasotzaileekin etxean itxita egotera\nbehartuta daude, besteak beste. Arrigorriagako udala, egoera honen jakitun, bere esku dauden bitartekoak jartzeko prest dago. Lanean ari da udaleko gizarte zerbitzuen bitartez beste erakunde eta elkarteekin. Gaur, Loturarik Gabe Genero-indarkeriaren Kontrako Elkarteak eskatuta, haien mezua partekatu nahi dugu zuekin:\n“Egoera berezi honetan, Loturarik Gabe Genero-indarkeriaren Kontrako Elkarteak Eusko\nJaurlaritzak eta Espainiako Gobernu Zentralak ezarritako protokoloak errespetatzea erabaki du. Protokolo horiek egoera hori aurreikusten eta arautzen duten neurri batzuk arautu dituzte. Guk, elkarte gisa, erabaki horiek errespetatuz eta egoera berezi honetan erabakitakoari helduta, egoera horrek irauten duen bitartean, erakundeek arautu dituzten bitartekoetara bideratzen dugu generoindarkeriaren inguruko edozein eztabaida kontrolatu, arautu eta zaintzea. Hala ere, eta betiere alarma-egoera honetan ezarritako neurriak errespetatuz, gure aholkularitza eta laguntza telematikoa ahalik eta gehien mantenduko dugu, eta sare sozialen bidez egiten jarraituko dugu gure sentsibilizazio-lana.\nGure telefonoa erabilgarri dago gure zerbitzuak behar dituzten emakume guztientzat, eta ohiz kanpoko kasuetan, gure laguntza emango dugu, erakunde egokiekiko bitartekari gisa.\nJakinarazpen honen bidez, Arrigorriagako udalari eta gure zerbitzuak behar ditzaketen edo arriskuren bat duten emakume eta/edo senide guztiei jakinarazten diegu gurekin harremanetan jar daitezela 688 72 80 32 zenbakiaren bidez.\nEra berean, emakumeei eskatzen diegu koarentenan euren erasotzailearekin edo indarkeria\nmatxista jasatekotan, erakundeek hartutako neurriak har ditzatela edo gurekin harremanetan jar daitezela erakundeekin bitartekari-lanak egin ditzagun.”


Uda musikatu batentzako liburu sorta - Noticias de Gipuzkoa\nOporretan ere musika burutik kendu ezinean gabiltzanentzako liburu gomendagarriak\nmikel izarra 28.06.2021 | 14:48\nHELDU da San Juan gaua eta estreinatu dugu uda partea. Gogoz hartzen dugun garaia, eta duela gutxira arte, kontzertu, jaialdi eta herriko plazetako erromerien garaia, pandemiak galarazi zigun arte. Beraz, musikazaleok gutxienez hurrengo udara arte itxaron beharko dugu gure musika kutunenarekin patxadaz dantzatu, garrasi egin eta hunkitzeko. Eta bitartean zer? Bada, interneten eskuragarri dauden kontzertu eta dokumental guztiak ikustea izan daiteke aukera bat, beste bat musika taldea eratzea, eta nire proposamena: azkenaldian argitaratu diren musikari buruzko liburuetan murgiltzea. Horregatik gomendatuko ditut hemen niretzako interes handiena dutenak eta momentu zail hauetan bizigarria piztu didatenak. Luxua da liburutzar hauek zuekin partekatzea, eta are gehiago liburutegi publiko sarean eskuragarri izatea. Erosiz gero, kontsumo arduratsua eta bertako liburu-dendan erostea gomendatuko nizueke, eta batez ere, irakurtzea. Gainera€ Reading is sexy eta badakizu!\n'Izar Beltz Ateneoa'\nAndoni Fernandez (DDT, 2020)\nAndoni Fernandez Azkaraik ohiko autogestio eta kolaboratzaile ezinbestekoez lagunduta 2020ko azaroan argitaratu zuen DDTren bidez harribitxi hau, bere bigarren liburua (punk zalea izatekotan, bota begirada bat Mierda de Bizkaia y sus grupos punks maketeros 1977-1989 liburuari). Ateneoko entsegu lokalaren eta bertan egiten zen musikaren bitartez Izar Beltz Ateneoaren istorioa kontatu du oraingoan Andok, 2006an okupatu zutenetik, 2017ra arte. Bilbon egon den ateneo anarkista bakarra izan zen Izar Beltz, eta bertatik 40 bat talde atera ziren. Batez ere punka jorratu zuten, baina aniztasun handiarekin: hardcorea, neocrusta, post-punka€ badago talde madarikatuei eskainitako atal bat ere. Dena maitasun handiz eta hizkera apalean idatzia, argazkiz gainezka eta talde bakoitzaren abesti bat dakarren CDa gehigarri. Bilboko azken urteetako punk mugimenduaren jarraitzaileentzako ezinbesteko dokumentu hunkigarria.\nEl Bloque (Penguin, 2021)\nBartzelonako El Bloque kolektiboak urteak daramatza estatuko trap eta bestelakoak aztertzen irratsaio eta Youtubeko saio profesionalaren bitartez. Azken urteetako artista esanguratsuenak elkarrizketatu dituzte, hala nola Yung Beef, Bad Gyal edo C. Tangana. Hiru urteren bueltan, aztertutako guztia liburu batean bildu dute. Eta zelako liburua! Bai eduki eta bai forma aldetik bikaina. Fenomenoaren atal guztiak aztertzen dituzte: aurrekariak, memeak, beefak€ Guztia diseinu garaikide eta txukunean bilduta, koloretako argazki sorta eta gehigarri interesgarriz gainezka, azal gogorrean€ Azken iraultza musikalaren lekuko paregabea, zeharka aztertuta.\nElena López (Aianai, 2015)\nPotato taldean gitarra jotzen zuen Elena Lopez Aguirrek 80ko hamarkadan. Gerora, talde bereko Pedro Espinosarekin Aianai argitaletxea eratu zuen, haien idazkiak kaleratzeko. 1996an Del txistu a la telecaster argitaratu zuen, euskal rockaren kronika. Oraintsu podkast formatura itzuli da EITB podkast plataforma berrian. Baina gomendatu nahi dizuedan liburua 2015ean argitaratutako Neskatxa maite: 25 mujeres que la música vasca no debería olvidar da, izenburuak dioen moduan kapitulu bakoitza emakumezko musikari bati eskaintzen diona. Arrazoi askorengatik da interesgarria lana: alde batetik, euskal emakumezko musikarien lanari balioa ematen diolako eta bestetik musika estilo oso ezberdinak jorratzen dituelako. Hau da, ez da estilo eta musikari ezagunetara mugatzen, musika mota eta lanbide ezezagunagoak jorratzen ditu. Hala nola, Tarratada triki punk bikotea edo Inés Menéndez, Gaueko areto mitikoan programatzailea edo Marivi Ibarrola kontzertu argazkilaria.\nJavier Blánquez eta Omar Morera (Reservoir, 2018)\nLiburu hau ez da hondartzara eramateko aproposa, aitortu beharra dago. 2002an argitaratu zen lehenengo aldiz musika elektronikoari buruzko 700 orrialdeko biblia hau, eta ordutik bederatzi edizio daramatza, eta bigarren alea ere argitaratu da, musika garaikidea jorratzen duena. Lehen ale horretan, bi idazleek XX. mendeko dantzarako musika, musika esperimentala eta elektronikako aldaera guztiak aztertzen dituzte. Erik Satieren inpresionismotik edo Luigi Russoloren futurismotik abiatuta Daft Punken french touch edo Fatboy Slimen breakbeatera arte. Gainera, erdialdean estilo mapa erabilgarria du, eta Spotifyko abesti zerrendak, irakurri bitartean entzuteko. Benetan merezi duen liburua, hori bai, dosi txikietan irakurtzen joateko.\nKultur agenda anitzak beteko du uda Orion.\nMusika, pailazoak eta beste hainbat ekintza izango dira Antzuolan.


Charo Cordero hil da berriki, Andoaingo herriarekin maitemindu zen Extremadurako politikoa - Andoain - Aiurri.eus\nXabier Lasa 2021-01-09 12:24\nCharo Cordero, Alvaro Sanchez Cacereseko Kulturako diputatua, Ana Carrere alkatea, Ignacio Gomez Hogar Extremeñoko kidea eta Denis Itsaso Aldundiko Kulturako diputatuarekin, 2017an\nAbenduaren 24an hil zen minbiziak jota, 54 urte zituela. Bi txandatan etorri zen Andoainera Hogar Etxemeño elkarteak gonbidatuta, eta bietan gogo bizia azaldu zuen herrien arteko kulturartekotasuna sustatzeko. Cacereseko diputazioko presidentea eta Romangordo herriko alkatea zen. PSOE alderdia ordezkatuz. Haurtzaroko laguna zuen Ignacio Gomez andoaindarrak Corderoren inguruko xehetasunak eman dizkio Aiurriri.\nCharo Cordero Andoainen bi txandatan izan zen, Hogar Extremeñok gonbidatuta. 2006an lehenbizikoa, eta orduan elkarteko kideek, jatorriz extremadurarrak izanik Andoainen bizi diren herritar ugarik eta Jose Antonio Perez Gabarain alkateak harrera beroa eskaini zioten.\n2017ko ekainaren 3an egin zuen bigarren bisitaldia (kronika eta argazkiak). Orduko hartan, izaera instituzionalagoa hartu zuen etorrerak (bideoa, ikusgai), Gipuzkoako Diputazioko eta Andoaingo Udaleko ordezkariek harrera egin baitzioten. Hain zuzen, Andoaingo Udalean harrera ekitaldia egin zen; kontsejupean, Olagain elkarteko txistulariek eta Urkiko dantza taldeko dantzariek aurreskua eskaini zioten, eta ondoren, udalbatzako aretoan mintzaldiak eta opari trukaketak egin ziren.\nEkitaldi instituzional hartan bildutako guztiak Hogar Extremeño elkartearen egoitzara abiatu ziren, desfile antzean. Bigarren ekitaldia burutu zen bertan.\nAsteburua Andoainen igaro ostean bere jaioterri Romangordora emozioz gainezka itzuli zela adierazi du Ignacio Gomezek. “Oso oroitzapen politak eraman zituen Caceresera. Eta batez ere, poza zerion Andoaingo jendearekin eta udalarekin harreman estuak egin izanagatik. Itsu-itsuan sinesten zuen herrien arteko kulturen arteko bizikidetzan, eta iruditzen zait Andoain ikusi zuela aukera ederra hortik jotzeko”.\nHarremanak sendotzeko gogoa\nGomezek gogoratu duenez, handik hilabete batzuetara Andoaingo Udalak Romangordo herrira bixita antolatu zuen, bi bisitetan landutako harremanetan sakontzen segitzeko asmoz. “Orduan alkate zen Ana Carrere eta kulturako zinegotzi zen Esti Mujika joatekoak ziren, Andoaingo herria ordezkatuz. Asteburu hartan Independentziaren Gerraren testuinguru historikoan ingelesek eta fransetsek egindako batailaren errekreazioa ospatzen zen Romangordon, eta ekitaldi hura probestu nahi zen bixita egiteko. Txangoa prestatuta zegoen, baina azken-azken unean, herritar xume bati ulertzen kostatzen zaizkion arrazoi politikoak zirela medio, bertan behar geratu zen”.\nPena sentitzen du Gomezek gertakizun hura ahotan hartzen duen aldiro: “Porrot egin zuen saiakera hark, eta zaila dago asmoari berriro heltzea, batez ere bere eragile nagusia hil eta gero. Orain 40 urte baino gehiago Hogar Extremeño elkartea sortu zenetik, bertako kideen ametsa izan da Extremadura eta Euskal Herriko herritarren eta erakunde publikoen arteko era guztietako harremanak estutzea... Itxaron egin beharko du amets horrek ”.\nIgnacio Gomez eta Charo Cordero, Romangordoko jaietan\nRomangordo, herri erakargarria\nHirurehun bat biztanle ditu Charo Cordero eta Ignacio Gomezen jaioterriak, Cacereseko probintzian. Txikia da herria, baina kulturaren, paisajearen eta herritarren abegikortasunaren ikuspegitik Romangordo leku erakargarria dela eta nabarmendu du Gomezek. Andoaindar guztiei hara hurbiltzeko gonbitea luzatu die, hartarako aukera edukiz gero behintzat. “Pena da Extremadurako makina bat herrietan gertatzen ari den despopulatzearen fenomenoa. Charo Cordero alkate izan den bi legegintzaldietan, populazioari eustea lortu du, eta are gehiago, lortu du eskola publikoa irekita edukitzea, umeak dauzkaten gazte bikoteak han bizitzera animatzea, zahar egoitza eraikitzea… Madril 200 kilometrora besterik ez dago, eta hiriburuko zenbaitek bertan bigarren etxebizitza hartu dute, asteburu pasarako. Bestalde, pandemia suertatu arte, aste buru oro turistez jositako autobusak hurbildu izan dira, “Tranpantojoen ibilbidea” egitera. Herriko kale eta etxe hormetan ehundik gora margo zoragarriak ikusi litezke; herrikideen erretratuak, ogibide tradizionalak, paisajeak… agertzen dira bertan. Merezi du herrira gerturatzea, benetan”.\nGomez, udan ez ezik, ahal duen aldiro gerturatzen da bere jaioterrira, Andoaingo hainbaten antzera. Romangordon jaioa den jende mordoska bizi da Andoainen, 60ko hamarkadan emigratu behar izan zuena. “Behin, Hogar Extremeñon, bere bazkideen jatorria aztertu genuen, ikusteko Extremadurako zein herrietatik etorriak ziren gehienak. Proportzioan, eta hurrenez hurren, horrela irten zen sailkapena: Arroyo de la Luz (Caceres), Valle de la Serena (Badajoz), eta, Romangordo (Caceres)”.\nCharo Cordero, Andoainen bizi diren Romangordoko zenbait herritarrekin, 2006an egin zuen bixitan.


Irekia Eusko Jaurlaritza - Gobierno Vasco :: Eusko Jaurlaritzak euskal konpainien presentzia sustatu du Tarregako Firan, Euskal Teatroa ekimenari esker\nEusko Jaurlaritzak euskal konpainien…\nEusko Jaurlaritzak sustatutako Euskal Teatroa ekimenak gure konpainien presentzia bultzatu du, aurten ere, Fira Tàrregan (Lleida). Kukai Dantza, Ertza eta Natxo Montero Dantza euskal konpainiak joan dira arte eszenikoen hitzordu garrantzitsu honetara, eta Euskal Teatroak bere standa eraman du berriz ere. Aitziber Atorrasagasti Eusko Jaurlaritzako Kultura Sustatzeko zuzendaria Tàrregako Firara hurbildu da, euskal sortzaileei babesa erakusteko.\nEuskal Teatroak arte eszenikoetako Euskadiko taldeen lana eta ibilbidea bultzatu nahi du, eta aurten 22 urte erreskadan bete ditu Kataluniako azoka honetan. Eusko Jaurlaritzaren eta antolatzaileen arteko lankidetzari esker, 47 euskal konpainia izan dira urte hauetan zehar Tàrregan, era guztietako ikuskizunak eramanez: aretokoak zein kalekoak, haurrentzako proposamenak, helduentzakoak, antzerki ikuskizunak, dantza, musikalak, zirkua, txontxongiloak, etab.\nEuskadiko ordezkaritzak dantza izango du ardatz aurtengo edizioan. Kukai Dantzak Brodas Bros katalanekin lankidetzan sortutako ‘Topa’ ikuskizuna aurkeztu du azoka honetan; gaur bere bigarren saioa dute. Ertza konpainiak break dance eta hip-hop uztartzen duen ‘Meeting point’ “bizitzako labirintoen” inguruko lana aurkeztuko du gaur eta bihar. Azkenik, Natxo Montero Dantzak ‘Barbecho Urbano’ lana eraman du, eta hiru egunez aurkezten ari da (atzo, gaur eta bihar).\nIkuskizunak eramango dituzten hiru euskal konpainiez gain, Etxepare Euskal Institutua, Artekale, Euskadiko zenbait jaialdi eta azoka edota banatzaileak ere hurbildu dira Tarregako Firara. Euskal Teatroa standean bilerak antolatu dira 12 programatzailerekin, eta euskal eszenaren aurkezpen bat egin da gaur.


Asador BORDA Jatetxea Restaurante :: Etxarri Aranatz Sakana (Navarra)\nAbangoardia eta tradizioa\nArtelanak sortzen ditugu gure\nEzagutu gure karta\nEta hemendik aurrera,\ngozatu Borda Jatetxearen\nonena zure etxean.\nArtelanak sortzen ditugu\ngure jatetxeko sutegietan.\nFamilian egun berezi bat ospatu nahi baduzu, lankideekin eguneko menua jan, lagunekin elkartu … Zure bisitaren arrazoia edozein dela ere, Borda Jatetxean edozein aukera esperientzia gastronomiko aparta bilakatzen dugu.\nAurrera, sartu gure jangela erosoan, bertatik Aralarko San Migel eta Urbasa mendilerroa ikusi ahal izango dituzu eta. Utzi gure sukaldaritzaren onena erakusten: kalitate handiko osagaiekin egindako egile-platerak, gure sukaldaritza tradizionalaren esentzia mantentzen dutenak.\nEzagutu gure menuak eta karta.\nLARUNBAT GAUEKO MENUAK\nHauxe diote gure bezeroek Borda Jatetxean egon ondoren:\nLana zela-eta joan nintzen bazkaltzera eta gozamena izan zen. Berriro joango naiz, zalantzarik gabe. Lehengai onak, ondo eta gustu handiz prestatuak eta janari ugari. Bikaina.\nOso atsegina familian, bikotekidearekin… joateko. Tokia zabala eta polita da, egurrezko sabaiekin. Mahaiak handiak dira eta aulkiak erosoak, hori guztia ingurune zoragarrian. Janari bikaina eta zerbitzu aparta. Berriro itzuliko gara, zalantzarik gabe.\nMaite B., Pamplona\nJan dugun jatetxerik onenetakoa da!\nMichelin izardun jatetxe baten parekoa da, plateren kalitateagatik, lanketagatik eta zaporeagatik. Ibarrean barna ibiliz gero, ezinbestekoa da bertan gelditzea, zentzumenetarako plazer handia baita.\nEguneko menu bikaina\nBidean harrapatu gintuen, eta ez zigun hutsik egin, bikaina da eta. Beste noizbait bertatik pasatzen bagara, berriro joango gara, zalantzarik gabe. Mikelekopoliyo\nIrakurri gure bezeroek TripAdvisorren Borda Jatetxeari buruz esan duten guztia.\nOspatu gure lorategi idilikoetan betidanik buruan izan duzun ekitaldi edo ezkontza zibila, Urbasa mendilerroa eta Aralarko San Migel bertan dituzula.\nArrazoi horiengatik guztiengatik Borda Jatetxea da zure ezkontza ospatzeko lekurik aproposena.\nEraman itzazu Borda-plater onenak etxera\nEraman gure sukaldaritzaren kalitatea eta zaporea nahi duzun lekura, eta erosotasuna irabazi eta denbora aurreztuko duzu. Berotu minutu gutxi batzuk Borda Etxean menuko plater prestatu berriak eta gozatu ezazu, arrakasta ziurtatua duzu eta. On egin!


Irekia Eusko Jaurlaritza - Gobierno Vasco :: Eusko Jaurlaritzak % 46 baino gehiago igo du Gazte Juztizian egindako inbertsioa\nEusko Jaurlaritzak % 46 baino gehiago igo du…\nAurten 15 milioi eurotik gora inbertituko dira adingabeak berrezitzeari eta adingabeen epaitegiek ezarritako gazte-neurrien kopuruaren eta iraupenaren igoerari eraginkortasunez aurre egiteko\nGazte Justiziako ikastetxeetan erabilgarri dagoen plaza kopuruak % 39,7 igo du bi urteetan\nEusko Jaurlaritzako Justizia eta Herri Administrazioko sailburua, Idoia Mendia, gaur goizean agertu da Eusko Legebiltzarreko Erakunde, Herrizaingo eta Justiziako Batzordean 2008-2012 eperako Gazte Justiziaren Planari buruzko informazioa emateko. Jaurlaritzaren Kontseiluan 2008ko azaroaren 18an onartuta, hirugarren plana da Jaurlaritzak 1996an adingabe arau-hausleen birgizarteratzeko eskumena hartu zuenetik.\nJustizia Zuzendaritza da, hain zuzen, gaur egun plan horren ardura duena eta horri buruz sailburuak azaldu ditu hartu diren ekimen nagusiak horren bost helburu orokorrak lortzen aurrera egiteko:\n- Adingabeek egindako arau-hausteak prebenitu eta murriztea.\n- Erantzun arin eta egokia ematea adingabeek egindako arau-hausteei, eta arau-hausteak egiten dituzten adingabeei. Hala badagokio, erantzun zehatzaile eta hezitzaile baten bitartez.\n- Erakundeen erantzunaren kalitatea eta eraginkortasuna handitzea, eta prozeduren kalitatean eta esku-hartzearen eta ebaluazioaren metodologia zientifikoan sakontzea.\n- EAEko Administrazio Orokorraren eskumenekoak diren adingabeen epaitegiek emandako ebazpen judizial guztien betearazpena bermatzea.\n- Adingabe arau-hausleen gizarteratzea lagundu edo hobetzea.\nEman duen hitzaldian, Mendiak 2008-2010 aldiko ebaluaketaren berri eman du, tarteko ebaluazioa deritzona. Tarte horretan, kautelazko neurrien igoera nabarmen bat eman zen, hau da berehala bete behar diren prebentziozko neurriena. Kautelazko barneratze kopurua da bereziki nabarmendu dena, 38tik 59ra (% 55,26).\nNeurri irmoei dagokienez, hauek % 24,25a igo zuten (969tik 1.204ra) 2008tik 2010era arte. Eremu irekian betetzen direnek (adingabearen inguruan bertan; ez dute Gazte Justiziako ikastetxeetara joan beharrik) % 11,4ko igoera izan zuten. Barneratze neurriek, berriz, (norberaren etxebizitzatik irtetea eskatzen dute) % 73,1a igo zuten.\nNeurri irmoak 2008/2010\nA) Eguneko zentro batera joatea\nB) Tratamendu anbulatorioa\nC) Zaintzapeko askatasuna\nD) Gizarte- eta hezkuntza-arloko lanak egin beharra\nE) Gizartearen mesederako prestazioak\nF) Asteburuko egonaldiak\nG) Hezkuntza-taldean elkarbizitza\nNEURRI IRMOAK GUZTIRA\nHiru urte hauetan ezarritako neurri kopuruaren igoerak eta horien izaerak (gazte justiziako ikastetxeetan bete behar izateak), diruari, giza baliabideei eta materialei dagokienez ahalegin handia egin behar izatea ekarri dute.\nGazte Justiziako ikastetxe-sareari dagokionez, sailburuak errepasatu egin ditu barneratze, asteburuetako egonaldi eta hezkuntza-taldean elkarbizitzako neurriak betetzea helburu duten egoitza-zerbitzu horien ezaugarri eta bilakaera. Eta adierazi du dagoen aurreikuspena dela 2011. urtea 123 plaza erabilgarriekin amaitzea, 2008an baino 35 gehiago.\n% 39,77ko igoera hau ezinbestekoa da aurreko urtetik eman den barneratzeko eskaeren igoerari aurre egiteko.\nGazte justiziako ikastetxeak: plaza erabilgarriak\nGAZTE JUSTIZIAKO IKASTETXEAK\nDonostiako AE I\nDonostiako AE II\nIkastetxea. Asteburuko egonaldiak\nHalaber, eremu irekiko neurriak betetzeko (tratamendu anbulatorioak, zaintzapeko askatasuna, gizarte- eta hezkuntza-arloko lanak, gizartearen mesederako prestazioak), Eusko Jaurlaritzak hiru eguneko zentroak ditu (lurralde bakoitzean bat) eta guztira 36 plaza dira.\nAdingabeak berrezitzeari eta adingabeen epaitegiek ezarritako gazte-neurrien kopuruaren eta iraupenaren igoerari eraginkortasunez aurre egiteko, aurten 15,5 milioi euro inbertituko dira. Hortik, 12,2 milioi euro erabiliko dira adingabeen zentroen kudeaketarako; 2,1 milioi euro, gazteei askatasuna kentzen ez dieten neurriak betetzeko; eta 1,2 milioi euro, Gazte Justiziako ikastetxeak mantentze-lan eta segurtasunerako. Inbertsio hori 10,6 milioi eurokoa izan zen 2010ean.\n"Bide horri jarraituko diogu. Inbertsioak, etengabeko prestakuntza, erakundeen arteko koordinazioa eta beharrezkoak diren ahalegin guztiak, ditugun aurrekontu-murrizketak kontuan hartuta, egun batean marra gorria gurutzatu zuen adingabe horrek, ezarritako neurria betetzen duenean, gizartean moldatu ahal izateko prestakuntza eduki dadin gai izateko. Ez dadila adingabe bat ere ikusezin edo gizarte-bazterrean geratu, zegokion unean erakundeetatik behar bezalako erantzuna ematen ez genuelako jakin", adierazi du Idoia Mendiak.